Πέμπτη, 13 Μαϊου 2021 09:52:18 ΜΜ\nΑρχική›Διεθνή›Χρηματιστήρια›Ήπιες κινήσεις στα ασιατικά χρηματιστήρια- Στο «κόκκινο» οι κινεζικοί δείκτες\n10:26 - 10 Απρ 2020 | Χρηματιστήρια\nΜικτά πρόσημα κατέγραψαν τα ασιατικά χρηματιστήρια στη συνεδρίαση της Παρασκευής, μετά το χθεσινό ανοδικό κλείσιμο της Wall Street και ενώ τα περισσότερα μεγάλα χρηματιστήρια θα παραμείνουν σήμερα κλειστά για την αργία της Μεγάλης Παρασκευής.\nΜε πτώση έκλεισαν την εβδομάδα οι κινεζικοί δείκτες. Σημειώνεται ότι τα στοιχεία, που ανακοινώθηκαν σήμερα στην Κίνα, έδειξαν ότι ο πληθωρισμός ενισχύθηκε τον Μάρτιο σε ετήσια βάση. Ειδικότερα, ο δείκτης τιμών καταναλωτή για τον Μάρτιο αυξήθηκε 4,3% σε ετήσια βάση, όπως ανακοίνωσε η στατιστική υπηρεσία της χώρας. Οι μέσες εκτιμήσεις των αναλυτών σε δημοσκόπηση του Reuters έκαναν λόγο για άνοδο του δείκτη κατά 4,8%.\nΣτις συναλλαγές των ασιατικών χρηματιστηρίων, ο ιαπωνικός δείκτης Nikkei κατέγραψε άνοδο 0,79% και έκλεισε στις 19.498,50 μονάδες.\nΟ δείκτης KOSPI στη Νότια Κορέα έκλεισε με κέρδη 1,33% στις 1.860,70 μονάδες και ο SET στην Ταϊλάνδη ενισχύθηκε κατά 0,40% και διαμορφώθηκε στις 1.215,32 μονάδες. Με θετικά πρόσημα ολοκλήρωσε τη συνεδρίαση και ο δείκτης Weighted στην Ταϊβάν, ο οποίος κέρδισε κατά 0,38% στις 10.157,61 μονάδες.\nΑπό την άλλη πλευρά, πτωτικό ήταν το κλείσιμο για τα χρηματιστήρια της ηπειρωτικής Κίνας. Ειδικότερα, ο δείκτης Shanghai Composite υποχώρησε κατά 1,04% και διαμορφώθηκε στις 2.796,63 μονάδες. Παράλληλα, ο Shenzhen Component κατέγραψε απώλειες 1,55% και έκλεισε στις 10.301,18 μονάδες.\nΛόγω της Μεγάλης Παρασκευής των Καθολικών, κλειστά παρέμειναν σήμερα τα χρηματιστήρια σε Αυστραλία, Χονγκ Κονγκ, Σιγκαπούρη και Ινδία.\nΕπιπλέον, όλα τα χρηματιστήρια της Ευρώπης, συμπεριλαμβανομένου και του Χρηματιστηρίου της Αθήνας, θα παραμείνουν κλειστά σήμερα και τη Δευτέρα.\nΤέλος, κλειστή θα είναι σήμερα και η Wall Street, η οποία ωστόσο θα λειτουργήσει κανονικά τη Δευτέρα.\nΤελευταία τροποποίηση στις 10:44 - 10 Απρ 2020


Φίνο, μεταξένιο, ανατολίτικο γλυκό το Μαλεμπί του Νερού. Μια υπέροχη πορτοκαλένια κρέμα, μια αθώα κρέμα σχεδόν παιδική, με έντονους τους τόνους των αιθέριων αρωμάτων των εσπεριδοειδών και με πολύ δροσερή γεύση, αφού γίνεται με νερό! Το νερό μπαίνει αντί του γάλατος, που είναι η άλλη εκδοχή του γλυκού.\nΠιπεριές χρωματιστές, μπόλικο σκόρδο, ελιές, κάπαρη, κόλιαντρο, κάρδαμο και φυσικά ξύδι. Δυνατό ξύδι από καλό κρασί, που θα δώσει την τελική "πινελιά" στην απογείωση της γεύσης τους. Αυτό είναι όλο!\nΑν ένα μοσχομυρισμένο, χάρις στο δεντρολίβανο, ψητό αρνάκι σας σαγηνεύει ως ιδέα, υιοθετείστε την πρόταση και δεν θα χάσετε.\nLabels: Αρνί-Κατσίκι, Δεντρολίβανο, Ελαιόλαδο, Λεμόνι, Πασχαλινές Συνταγές, Πατάτες, Σκόρδο, Τομάτες, Easter Recipes\nΚαλιτσούνια Λυχναράκια τα παραδοσιακά λαμπριάτικα τυροπιτάκια της Κρήτης φτιαγμένα με τυρομάλαμα/ μαλάκα και ξυνομυζήθρα. Οι εκτός Κρήτης, κι όσοι δεν είναι συνηθισμένοι στην παραδοσιακή κουζίνα της, θα το δουν σαν ένα ακόμα τυροπιτάκι αρκετά πολύπλοκο. Οι λοιποί, οι οποίοι έχουν ισχυρές αναφορές και σχέση με την Κρήτη, σίγουρα στη θέα τους θα συγκινηθούν στη θύμηση κάποιου Πάσχα της παιδικής ή ενήλικης ζωής τους άρρηκτα συνδεδεμένη με τα παραδοσιακά ήθη, έθιμα και γευστικές συνήθειες της ιδιαίτερης πατρίδας τους.\nΤα τυροπιτάκια-λυχναράκια, εδώ στην αλμυρή εκδοχή τους, έγιναν με φύλλο, το οποίο ανοίχτηκε σε μηχάνημα και κόπηκε σε ομοιόμορφους δίσκους στη συνέχεια γεμίστηκαν με τυριά, πασπαλίστηκαν με σουσαμάκι και φυσικά στο φούρνο ανέδειξαν τη νοστιμιά τους και την υπέροχη ρουστίκ μορφή τους, η οποία παραπέμπει στους λύχνους, που κάποτε χρησιμοποιούσαν για να φωτίζουν.


Παραιτήθηκε ο δήμαρχος Κοπεγχάγης, μετά τις καταγγελίες για σεξουαλική παρενόχληση : eVoreia\nΠαραιτήθηκε ο δήμαρχος Κοπεγχάγης, μετά τις καταγγελίες για σεξουαλική παρενόχληση\nΜαχμουτάι Ε. 19/10/2020\nΟ Φρανκ Γένσεν, δήμαρχος της Κοπεγχάγης από το 2010, παραιτήθηκε, έπειτα από κατηγορίες για σεξουαλική παρενόχληση, τις οποίες παραδέχθηκε και ζήτησε συγγνώμη από τις γυναίκες που προσέβαλε.\nΟ 59χρονος θα παραιτηθεί και από τη θέση του αντιπροέδρου του κυβερνώντος Σοσιαλδημοκρατικού Κόμματος. Η πρωθυπουργός της Δανίας, Μέτε Φρεντέρικσεν, καλωσόρισε την παραίτηση του Γένσεν, σχολιάζοντας στα social media πως αυτή «ήταν η σωστή απόφαση». «Είναι προφανές πως στο Σοσιαλδημοκρατικό Κόμμα έχουμε προβλήματα και αυτό πρέπει να αλλάξει τώρα», δήλωσε η πρωθυπουργός στο δανικό πρακτορείο ειδήσεων Ritzau. Δύο γυναίκες- η μία από τις οποίες απασχολούνταν στο Σοσιαλδημοκρατικό Κόμμα- κατηγόρησαν τον Γένσεν για σεξουαλική παρενόχληση το 2012 και το 2017. Σε δηλώσεις τους που δημοσιεύθηκαν την Παρασκευή από την εφημερίδα Jyllands-Posten ανέφεραν πως και τα δύο περιστατικά έλαβαν χώρα στη διάρκεια κοινωνικών εκδηλώσεων και πως ο Γένσεν τις άγγιξε παρά τη θέλησή τους. Σε ανάρτηση στο Facebook ο 59χρονος έγραψε ότι ήταν μέρος μιας «βλαβερής» και «παλιάς» κουλτούρας στο Σοσιαλδημοκρατικό Κόμμα. «Θα ήθελα να ζητήσω συγγνώμη από τις γυναίκες που προσέβαλα», δήλωσε σε συνέντευξη Τύπου ο Γένσεν. Η Φρεντέρικσεν επαίνεσε τον Γένσεν για την πολιτική σταδιοδρομία του που εκτείνεται σε περισσότερα από 30 χρόνια, πρόσθεσε όμως πως «ανυπέρβλητα» προβλήματα «εμποδίζουν τη συνέχιση της ανάμιξής του στην πολιτική». Στο παρελθόν ο Φρανκ Γένσεν είχε διατελέσει υπουργός Δικαιοσύνης και υπουργός Έρευνας.\nΕντοπίστηκε ο δολοφόνος του 35χρονου που βρέθηκε μαχαιρωμένος στον Πειραιά\nGolden Dawn Girls: Δείτε το συγκλονιστικό ντοκιμαντέρ για τις γυναίκες της Χρυσής Αυγής


Τρία μετάλλια η Αττική Δύναμη στο G2 της WTF - Fightsports.gr\nΕίστε εδώ: Αρχική » Tae Kwon Do » Τρία μετάλλια η Αττική Δύναμη στο G2 της WTF\nΤρία μετάλλια η Αττική Δύναμη στο G2 της WTF\nΔημοσίευση: 25/05/2017 14:20\nΣτο G2 WTF President’s Cup βρέθηκε η Αττική Δύναμη όπου κατέκτησε τρία μετάλλια συνολικά, σε συγκομιδή 22 μεταλλίων για την Ελλάδα στο στυλ του Ταεκβοντο. Αναλυτικά το δελτίο τύπου:\n«Στην μεγαλύτερη διοργάνωση μετά τους Ολυμπιακούς Αγώνες πήραν μέρος 2.200 αθλητές από όλο τον κόσμο μεταξύ των οποίων παγκόσμιοι πρωταθλητές και ολυμπιονίκες. 650 Έλληνες αθλητές. Η Ελλάδα κατέκτησε 22 μετάλλια. Τα 3 από αυτά ήταν από την Αττική Δύναμη. Η Αττική Δύναμη είναι ο μόνος σύλλογος στην Ελλάδα που ανέβηκε 3 φορές στο βάθρο του G2 κι έδωσε στους αθλητές της την πρόκριση για το Πανευρωπαϊκό Πρωτάθλημα.\nΣυγχαρητήρια σε όλους τους αθλητές που έλαβαν μέρος».\nΔιεύθυνση: Αθανάτων 35 & Δυρραχίου 52,Αθήνα\nΤηλ.: 213 025 34 58\nΜε μετάλλια στο Ακρόπολις ο Α.Σ Αττική δύναμη\nΕπιτυχίες για την Αττική Δύναμη Σεπολίων στο 7ο Kim e Liu


Ισχύς και Εγκυρότης των Συμβουλών – Teucris\nΑρχική Σελίδα » Teucris_Net » Ισχύς και Εγκυρότης των Συμβουλών\nαπό Teucris|δημοσιευμένο 22 Ιουλίου 2019\nΟι συμβουλές δείχνουν την αγάπη μας και το ενδιαφέρον για κάποιον άνθρωπο· αναφέρομαι φυσικά στις ειλικρινείς και όχι στις μεταμφιεσμένες νάρκες. Αλλά για να έχουν εγκυρότητα πρέπει να συντρέχουν δύο προϋποθέσεις:\n1. Ο συμβουλεύων να έχει βιώσει μία παρόμοια εμπειρία ή κάτι ανάλογο και να το έχει βιώσει πραγματικά. Δεν μπορεί να συμβουλεύεις κάποιον πώς θα αναρριχηθεί στο Μάττερχορν όταν η μόνη σου ανάβαση είναι κάθε πρωί να τρέχεις στου Φιλοπάππου.\nΚαι η δεύτερη πολύ σπουδαία (προϋπόθεση):\n2. Μην αγνοείτε τον παράγοντα απρόβλεπτο ή τύχη. Ακόμα και όλα σωστά να τα έχει κάνει κάποιος μπορεί η τύχη του να μην τον θέλει. Και αυτό δεν σημαίνει πως ίσως δεν τη γυρίσει, (μπορεί όμως και όχι), αλλά τουλάχιστον αυτό οφείλει να προσπαθεί· αλλά ποτέ μην παραγνωρίζετε πως μπορεί να υπάρχουν καταστάσεις όπου το αδιανόητο είναι παρόν. Αυτό οι συμβουλές σπανίως το εμπεριέχουν.\nΚαι τότε ακόμα και οι ειλικρινέστερες και αγνότερες εξ΄ αυτών καθίστανται επικίνδυνες. Διότι σε κάνουν να αναρωτιέσαι τι δεν κάνεις ΕΣΥ σωστά, ενώ είναι ο παράγων τύχη, ο οποίος σου έχει ξετινάξει τη ζωή. Και οι συμβουλές καθίστανται ακριβώς το αντίθετο από εκείνο, το οποίο οι προθέσεις τους επεδίωκαν: ενέσεις άγχους και αδράνειας μαζί με άδικη και ατεκμηρίωτη κριτική.\nΓια αυτό το καλύτερο είναι οι συμβουλές να αποφεύγονται. Και τι μπορεί να τις αντικαταστήσει; Μα είναι τόσο απλό:\nΜετά από αρκετά σχόλια φίλων – αναγνωστών δεν θα συνεχίσω αυτή τη στήλη. Όλοι μου εξέφρασαν πως είναι ανατριχιαστικά ακριβείς οι προβλέψεις […]\nΗ άνοιξη έχω την εντύπωση πως αρχίζει δειλά-δειλά να κάνει την εμφάνισή της. Όχι πως ο καιρός ακόμα δεν θα έχει μεταβολές. […]\nΠροηγούμενο άρθρο Το Ξερίζωμα του κακού\nΕπόμενο άρθρο Νομική στην Πάτρα ή Καρδιοχειρουργική στο… Κέιπ Τάουν;


Homo σκεπτόμενος: Γκορμπατσώφ: Η διαφθορά απειλεί τη Ρωσία με καταστροφή\nΓκορμπατσώφ: Η διαφθορά απειλεί τη Ρωσία με καταστροφή\nΗ χώρα βαδίζει προς την καταστροφή, εάν δεν αντιμετωπιστεί η διαφθορά και υποχωρήσει η δημοκρατία, προειδοποιεί ο Μιχαήλ Γκορμπατσώφ.\n«Το 2000 οι προτεραιότητες ήταν πριν από όλα η υπεράσπιση της εδαφικής ακεραιότητας της χώρας και η διακυβέρνησή της...Αυτοί οι στόχοι εκπληρώθηκαν στο σύνολό τους. Αλλά έκτοτε, τα ανεπίλυτα θέματα γίνονται όλο και πιο προφανή», γράφει.\nΗ χώρα έχει παραμελήσει «τη δημοκρατική διαδικασία», βρέθηκε στο έλεος μιας «διαφθοράς που επεκτείνεται σε όλα τα επίπεδα του δημόσιου τομέα και διαρρηγνύει τον κοινωνικό ιστό», σύμφωνα με τον Μιχαήλ Γκορμπατσώφ.\n«Η κατάργηση της εκλογής των κυβερνητών των περιοχών, το πέρασμα στην ψηφοφορία βάσει λίστας, χωρίς κατώτατο όριο συμμετοχής, η αύξηση του ορίου για την είσοδο στο κοινοβούλιο, όλα αυτά σε συνθήκες χειραγώγησης των εκλογών μέσω των μέσων ενημέρωσης», απαριθμεί ο Μιχαήλ Γκορμπατσώφ.\n«Εάν δεν ξεπεράσουμε τις αντιδημοκραιτκές τάσεις, όλες οι κατακτήσεις των περασμένων ετών απειλούνται. Όχι μόνο η δημοκρατική διαδικασία, αλλά επίσης η περίφημη σταθερότητα» που έχει εξασφαλισθεί από το 2000, προειδοποιεί.\nΟι υποσχέσεις του προέδρου Μεντβέντεφ για φιλελευθεροποίηση και καταπολέμηση της διαφθοράς «γέμισαν ελπίδες όσους ανησυχούν για το μέλλον της Ρωσίας», όμως τα μέτρα που ελήφθησαν «είναι ανεπαρκή και ακατάλληλα» .\n«Ο πρόεδρος οφείλει να δώσει στη χώρα νέα ημερήσια διάταξη...χρειάζεται δημοκρατικός ανταγωνισμός, ενεργή κοινωνία των πολιτών, πραγματικός έλεγχος της κοινωνίας» επί των κρατικών υποθέσεων», γράφει ο Μιχαήλ Γκορμπατσώφ.


ΒΟΡΕΙΑ της Αθήνας: Trinidad 13/08/2009 Πέμπτη\nΟ Βαγγέλης έχει αργήσει, είμαι πολύ περίεργη πως θα είναι το τατουάζ.\nΓυρίσαμε σπίτι και ο Βαγγέλης είναι άφαντος. Δεν προλαβαίνω να στείλω μήνυμα στο κινητό και νάτος! Ζηλεύω, ζηλεύω, ζηλεύω, για την ακρίβεια κοντεύω να σκάσω από την ζήλια μου. Το τατουάζ είναι εκπληκτικό. Θέλω και γω, αλλά δεν του το λέω, γιατί του’ φαγα την ψυχή να μην το κάνει. Τελικά όλα τα υλικά ήταν αποστειρωμένα, οι βελόνες μιας χρήσης, του έδωσαν μέχρι και αντιβιοτική αλοιφή για 3-4 ημέρες. Τον κέρασαν γλυκά, αλκοόλ, καφέ. Πέρασε όλη η γειτονιά να πει την γνώμη της, πως πρέπει να γίνει το τατουάζ και τελικά διαμορφώθηκε στο μπράτσο του, αυτός ο υπέροχος Che!!\nΕυτυχώς που δεν με άκουσε, γιατί στην ζωή τελικά πρέπει να τολμάς. Αν με άκουγε (γυναικεία αντιδραστικότητα μια ζωή), τώρα δεν θα είχε αυτό το υπέροχο τατουάζ, και γω δεν θα είχα σκάσει από την ζήλια μου. Για το βράδυ, φυσικά κάλεσε την μισή γειτονιά στην Plaza Mayor, για να βγάλει την υποχρέωση.\nΜόλις φάγαμε το βραδινό φαγητό μας. Λεγόταν ropas antiguos (παλιά ρούχα). Ήταν μοσχάρι ξασμένο σαν λουρίδες λεπτές, με κόκκινη σάλτσα, με κρεμμυδάκι και πιπεριά, και το λένε έτσι γιατί όπως σκίζεται σε λωρίδες το πολυκαιρισμένο ρούχο, έτσι φτιάχνουν το κρέας. Πριν από αυτό όμως φάγαμε σαν πρώτο πιάτο σούπα, από μαύρα φασόλια, που από την όψη δεν την έβαζες στο στόμα σου, αλλά η νοστιμιά της δεν υπήρχε.\nΕτοιμαστήκαμε λοιπόν να βγούμε και ξεκινάει μια καταρρακτώδης βροχή, καταιγίδα, αστραπές, βροντές, κανονικά. Η Χρυσάνθη φταίει που έλεγε από το πρωί, ότι έχει μέρες να βρέξει. Αυτό όμως μας έδωσε την ευκαιρία να μιλήσουμε με τον Señor Carlos. Μας είπε λοιπόν ότι αυτό είναι normal. Και εκεί που μιλάγαμε κόβεται το ρεύμα και μας επαναλαμβάνει ότι και αυτό είναι normal. Αυτό που δεν ήταν normal είναι ότι το ρεύμα επανήλθε μέσα σε 5 λεπτά. Που οι δόξες της ΔΕΗ, που θα ερχόταν το ρεύμα σε 2 ώρες, στη καλύτερη περίπτωση.\nΜας είπε λοιπόν, ότι κατά τη διάρκεια του έτους έχουν εδώ από 15 έως 26 τυφώνες. Οι περισσότεροι από αυτούς τον Ιούνιο και τον Σεπτέμβριο-Οκτώβριο. Φέτος όμως εξαιτίας του θερμού ρεύματος, που τους ήρθε από την Σαχάρα, δεν είχαν ως τώρα αρκετούς. Πέρσι είχαν 3 με 4 πολύ σφοδρούς, οι οποίοι όταν συμβαίνουν, είναι γι’ αυτούς πολύ μεγάλη καταστροφή, διότι η οικονομία τους δεν είναι τόσο ισχυρή και είναι μεγάλο το πλήγμα. Πέρσι, ένας από τους τυφώνες κατέστρεψε μια περιοχή ολοσχερώς, με αποτέλεσμα να μείνουν άστεγες 3.500 οικογένειες. Τους έστειλαν σε άλλα σπίτια, με άλλες οικογένειες, ή όσοι είχαν, πήγαν σε συγγενείς τους. Ως τώρα, δηλ. μέσα σε 6 μήνες, ο Raul έχει παραδώσει 1.100 καινούρια σπίτια. Και ετοιμάζουν πυρετωδώς και τα υπόλοιπα. Το πρόβλημα με τις βροχές στην Λατινική Αμερική είναι ότι οι οικονομίες τους είναι πολύ φτωχές. Η αγροτική παραγωγή εξαρτάται από τον καιρό. Όταν δεν βρέχει έχει πρόβλημα η καλλιέργεια, όταν βρέχει πάλι έχει πρόβλημα. Ο καιρός δεν είναι ποτέ σταθερός και έτσι η αγροτική παραγωγή ισορροπεί σε μια λεπτή γραμμή. Πχ η μπανάνα, για να μεγαλώσει το δέντρο θέλει ένα χρόνο, μετά την κόβουν και βάζουν καινούριες. Όμως ποτέ δεν προλαβαίνουν οι μπανάνες να φτάσουν τον χρόνο, γιατί είτε τυφώνες, είτε καταρρακτώδεις βροχές και καταιγίδες, τις καταστρέφουν. Εδώ όμως στο Trinidad, τις θέλουν τις βροχές, διότι το νερό τους έρχεται από τα βουνά του Escambrey και αν δεν βρέξει, δεν θα έχουν νερό για τίποτα. Το δίκτυο τους είναι 200 ετών, από τους Ισπανούς ακόμα και έτσι όπως είναι στημένο, τις χρειάζονται τις βροχές.\nΜόλις σταμάτησε η βροχή, άκουγες φωνές, ένας ένας στους δρόμους έβγαιναν όλοι σαν τα σαλιγκάρια, μαζί και μείς φυσικά και όλοι οι δρόμοι οδηγούσαν στη γνωστή πλατεία, που ενώ περιμέναμε ότι δεν θα βρούμε ψυχή, τα όργανα ήταν ήδη στημένα, δυσκολευτήκαμε να βρούμε τραπεζάκι να κάτσουμε και το Trinidad αποδεικνύει, ότι την βραδινή διασκέδαση δεν την σταματούν ούτε βροχές, ούτε καταιγίδες. Όπως λέει και ο Señor Carlos,eso es normal (αυτό είναι φυσιολογικό).


Πύλη Γνώσης για την Α' και Β' τάξη!: Φεβρουαρίου 2016\nΖητείται σερβιτόρος για το ποντικοεστιατόριο!\nΚάνε κλικ στην τελευταία εικόνα για να παίξεις.\nΑναρτήθηκε από Dora Batsi στις 9:15 π.μ. Δεν υπάρχουν σχόλια:\nΟ 2π, ο Παγκόσμιος Πολίτης στην τάξη μας!\nΣήμερα ένας παράξενος επισκέπτης έφτασε με την βαλίτσα του στην τάξη μας. Μας συστήθηκε μέσα από ένα dvd που είχε μαζί του. Μας μίλησε για τα ταξίδια του, τους φίλους που γνώρισε σε αυτά και τα προβλήματα που αυτοί αντιμετωπίζουν. Μας είπε πως μπορούμε να τον φωνάζουμε συνθηματικά "2π" που σημαίνει Παγκόσμιος Πολίτης, δηλ. πολίτης του κόσμου! Τις επόμενες μέρες πρόκειται να μάθουμε περισσότερα για τα ταξίδια του και να προσπαθήσουμε κι εμείς να νιώσουμε μαζί του πολίτες του κόσμου.\nΟ 2π και η βαλίτσα του πολίτη του κόσμου, της actionaid.\nΑναρτήθηκε από Dora Batsi στις 8:56 π.μ. Δεν υπάρχουν σχόλια:\nΤα τραγουδάκια της προπαίδειας του 3, του 6 και του 7!\nΜιας και μας αρέσουν πολύ τα τραγουδάκια της προπαίδειας. δε γίνεται να λείπουν τα τραγουδάκια αυτά από το ιστολόγιό μας. Ακούστε τα και μετά μην ξεχάσετε φυσικά να παίξετε τα παιχνίδια προπαίδειας που έχουμε βάλει σε προηγούμενες αναρτήσεις μας για εξάσκηση: τη χιονοπροπαίδεια, τους πειρατές, το πλυντήριο αυτοκινήτων...\nΣτην 13η ενότητα της Γλώσσας "Μες στο μουσείο!" ασχοληθήκαμε με τη λαϊκή παράδοση. Γίναμε μικροί λαογράφοι και ερευνήσαμε παραδόσεις, έθιμα, παιχνίδια, παραμύθια κ.α. Πηγές για την λαογραφική μας έρευνα αποτέλεσαν για μια ακόμη φορά οι παππούδες και οι γιαγιάδες μας, και τους ευχαριστούμε πολύ.\nΜικροί Λαογράφοι from Dora Batsi\nΣτη συνέχεια φέραμε αντικείμενα του παρελθόντος στην τάξη και τα παρουσιάσαμε. Φυσικά στο τέλος οργανώσαμε λαογραφική έκθεση σε έναν από τους διαδρόμους του σχολείου μας για μαθητές και γονείς! Κάναμε προσκλήσεις για να προσκαλέσουμε κάθε τάξη ξεχωριστά και λεζάντες για τα αντικείμενα - εκθέματα της έκθεσης.\nΑναρτήθηκε από Dora Batsi στις 3:01 μ.μ. Δεν υπάρχουν σχόλια:\nΕτικέτες Γιορτές, Γλώσσα, Ευέλικτη Ζώνη, Μελέτη\nΕπανάληψη Γλώσσας (ενότητα 11)\nΑναρτήθηκε από Dora Batsi στις 5:44 π.μ. Δεν υπάρχουν σχόλια:\nΕλάτε να γίνουμε πειρατές!\nΚαλύτερα να επιλέξεις το βαρελάκι με το 8.\nΑναρτήθηκε από Dora Batsi στις 5:36 π.μ. Δεν υπάρχουν σχόλια:\nΚάνε κλικ στη ρόδα με τον αριθμό 8 και μετά πάτα στην κεντρική ρόδα με τη λέξη Go! για να ξεκινήσεις! Όταν κερδίσεις 50 βαθμούς μπορείς να οδηγήσεις το αγωνιστικό σου αυτοκίνητο στην πίστα. Για να κερδίσεις κάνε τρεις γύρους στην πίστα χρησιμοποιώντας τα βελάκια. Καλή διασκέδαση και καλό πλύσιμο!\nΑναρτήθηκε από Dora Batsi στις 10:21 μ.μ. Δεν υπάρχουν σχόλια:\nΕκτυπώσιμο παιχνιδάκι προπαίδειας!\nΤα τερατάκια προπαίδειας που πραγματικά μας ενθουσίασαν και μας βοηθούν να κάνουμε εξάσκηση στην προπαίδεια μπορείτε να τα εκτυπώσετε πατώντας στην παραπάνω εικόνα. Τα εύσημα ανήκουν στην μανούλα του άλλου τμήματος της Δευτέρας, κυρία Στέλλα Νταΐκου-Παντινάκη. Την ευχαριστούμε πολύ... για όλες τις πολύ ωραίες ιδέες της!!!\nΑναρτήθηκε από Dora Batsi στις 7:04 π.μ. Δεν υπάρχουν σχόλια:\nΟι προπαίδειες του 2, του 4 και του 8!\nΑναρτήθηκε από Dora Batsi στις 6:30 π.μ. Δεν υπάρχουν σχόλια:\nΜαθαίνουμε την αλφαβήτα στη νοηματική γλώσσα!\nΗ κυρία Λία ήρθε χθες για να μας δείξει πως συνεννοούνται μεταξύ τους οι κωφάλαλοι. Μας έδειξε την αλφαβήτα και κάποιες λέξεις, όπως το καλημέρα, καληνύχτα, αγαπώ. Ήταν αξιοθαύμαστο πόσο εύκολα μας μάγεψε αυτή η περίεργη γλώσσα, και πολύ σύντομα μπορούσαμε να... πούμε το όνομά μας στη νοηματική!\nΚαταπληκτική η εκδρομούλα μας σήμερα! Ό,τι ακριβώς χρειαζόμασταν για να ψυχαγωγηθούμε και να χαλαρώσουμε!\nΜετά την εκδρομή ζωγραφίσαμε σκηνές από την παράσταση, ενώ ο Π. έγραψε μια μικρή διήγηση της ιστορίας.\nΑναρτήθηκε από Dora Batsi στις 1:15 μ.μ. Δεν υπάρχουν σχόλια:\nΤραγουδώντας την προπαίδεια του 5 και του 2\nΑναρτήθηκε από Dora Batsi στις 12:45 π.μ. Δεν υπάρχουν σχόλια:\nΚάνε κλικ στη λέξη "Παίξε" και μετά διάλεξε τους αριθμούς 1 ή 5 ή 10. Πρόσεχε! Αν απαντήσεις λάθος οι χιονόμπαλες θα πέσουν πάνω σου!!! Καλή διασκέδαση!!!\nΑναρτήθηκε από Dora Batsi στις 12:34 π.μ. Δεν υπάρχουν σχόλια:\nΗ προπαίδεια του 10, ή αλλιώς "είμαστε μια τάξη πολύ πολύ εντάξει"!!!!\nΣήμερα μάθαμε την προπαίδεια του 10 και πραγματικά το διασκεδάσαμε. Κάθε φορά σηκωνόταν ένα παιδί και μας έδειχνε 10 δαχτυλάκια. 1 παιδί = 10 δαχτυλάκια, 2 παιδιά = 20 δαχτυλάκια, 3 παιδιά = 30 δαχτυλάκια κ.λ.π. 10 παιδιά = 100 δαχτυλάκια.\nΣτη συνέχεια παίξαμε το παιχνίδι της προπαίδειας. Σε ζευγαράκια ρωτούσε ο ένας τον άλλο την προπαίδεια του 10. Κάθε φορά που κάποιος απαντούσε σωστά, κέρδιζε το χαρτάκι. Όταν όμως έκανε λάθος, το χαρτάκι έμπαινε στο τέλος για να ξανασκεφτεί το γινόμενο στο τέλος.\nΤο παιχνίδι μπορείτε να το βρείτε και να το εκτυπώσετε πατώντας στην παρακάτω εικόνα.\nΓια το τέλος σας έχουμε το καλύτερο... Ένα τραγουδάκι που μας εκφράζει απόλυτα σαν τάξη. Γιατί όπως σίγουρα θα έχετε καταλάβει:\n"Είμαστε μια τάξη πολύ πολύ εντάξει,\nκι οι δάσκαλοι μας έχουνε μη βρέξει και μη στάξει!"\nΜια τάξη πολύ πολύ εντάξει from Dora Batsi on Vimeo.\nΑναρτήθηκε από Dora Batsi στις 11:40 π.μ. Δεν υπάρχουν σχόλια:\nΣτο λούνα παρκ της Γλώσσας συναντήσαμε τα άρθρα...\nΑναρτήθηκε από Dora Batsi στις 7:42 π.μ. Δεν υπάρχουν σχόλια:\nΤα τραγουδάκια της προπαίδειας του 3, του 6 και το...\nΗ προπαίδεια του 10, ή αλλιώς "είμαστε μια τάξη πο...


Κυριάκος Χαραλαμπίδης 31 Ιανουαρίου 2017 - 7:11 μ.μ.\nΜένει τώρα να δώσουνε και οι Ρώσοι όπλα στους Κούρδους, θα τρέχει στην Κίνα για συμμαχίες ο Ρετζέπ.\nandreas demetriu 31 Ιανουαρίου 2017 - 7:24 μ.μ.\nΑμηχανια γιατι ; Οι ΗΠΑ ως υπερδυναμη μπορει να συμμαχει με οιονδηποτε,εξαλλου η Τουρκια στην Συρια ακολουθησε την δικη της στρατηγικη χωρις να ρωτησει κανενα...ο Τραμπ θα ρωτησει τον Ερτογαν για το τι θα κανει στην Συρια !\nandreas demetriu 31 Ιανουαρίου 2017 - 7:28 μ.μ.\nΑμηχανια επειδη τους παρεδωσε τεθωρακισμενα οχηματα..και εγκεφαλικο οταν τους παραδωσουν αντιαρματικα και αντιεροπορικους πυραυλους !\nGuru 31 Ιανουαρίου 2017 - 8:04 μ.μ.\nΤο γεγονός ότι η IAG έχει εργοστάσιο και στην Προύσα\nμου προκάλεσε μέγαλο ενδιαφέρον.\nΥπαρχει ενδεχόμενο αυτά τα οχήματα να κατασκευάστηκαν μέσα στην τουρκία!!\nr+w 31 Ιανουαρίου 2017 - 8:30 μ.μ.\nΆντε βρε ... με το καλό ...\nΚαι σε ανώτερα .... σε καμιά 100-οστη ABRAMS ... ας είναι και Μ1 ..\nUnknown 31 Ιανουαρίου 2017 - 8:33 μ.μ.\nΣυγχαρητηρια κε Καλεντεριδη για την αναλυση σας στα νεα του STAR\nΗλίας 1 Φεβρουαρίου 2017 - 8:51 π.μ.


Τουρκικό ΥΠΕΞ: «Καταδικάζουμε τις αντιδράσεις της Ελλάδας και το κάψιμο της σημαίας μας στη Θεσσαλονίκη» - Hellenic Voice\nΑρχική Κόσμος Τουρκικό ΥΠΕΞ: «Καταδικάζουμε τις αντιδράσεις της Ελλάδας και το κάψιμο της σημαίας...\nΤουρκικό ΥΠΕΞ: «Καταδικάζουμε τις αντιδράσεις της Ελλάδας και το κάψιμο της σημαίας μας στη Θεσσαλονίκη»\nΗ Τουρκία συνεχίζει την προκλητική συμπεριφορά και με σημερινή ανακοίνωση του υπουργείου Εξωτερικών επιτίθεται για ακόμη μια φορά στη χώρα μας. Το τουρκικό ΥΠΕΞ μεταξύ άλλων αναφέρει: Καταδικάζουμε τις αντιδράσεις της ελληνικής κυβέρνησης και των μελών του κοινοβουλίου και βεβαίως καταδικάζουμε έντονα το κάψιμο της σημαίας μας στη Θεσσαλονίκη.\nΤα κακομαθημένα παιδιά της Ευρώπης που δεν μπορούσαν να χωνέψουν το ότι άνοιξε ξανά για προσευχή η Αγιά Σοφιά, δεν έχουν πάρει μάθημα από την Ιστορία αυτά τα ρατσιστικά κεφάλια. Να πρέπει να θυμηθούν όμως τι έπαθαν στο Αιγαίο όσοι δεν έδειξαν σεβασμό στη σημαία μας. Στη συνέχεια κάνει λόγο για όνειρο του Βυζαντίου και καλεί την Ελλάδα να ξυπνήσει από αυτό.\nΤουρκικό ΥΠΕΞ: «Οι δηλώσεις του Μακρόν είναι άκυρες»\n«Οι δηλώσεις του Μακρόν είναι άκυρες» είπε ο εκπρόσωπος του τουρκικού υπουργείου Εξωτερικών, Χαμί Ακσόι, αναφερόμενος στα λεγόμενα του Γάλλου προέδρου για τις εξελίξεις στην Ανατολική Μεσόγειο. Ο Εμανουέλ Μακρόν έκανε δηλώσεις που απορρίπτει η Τουρκία υποδεχόμενος χθες, Πέμπτη 23 Ιουλίου, στον Παρίσι τον κύπριο ομόλογό του, Νίκο Αναστασιάδη.\n«Θέλω για μία ακόμη φορά να επαναλάβω την πλήρη αλληλεγγύη της Γαλλίας προς την Κύπρο, αλλά και προς την Ελλάδα, μπροστά στην παραβίαση της εθνικής κυριαρχίας τους από την Τουρκία. Δεν είναι αποδεκτό ο θαλάσσιος χώρος ενός κράτους μέλους της Ένωσής μας να παραβιάζεται ή να απειλείται. Όσοι συμβάλλουν σε αυτό, πρέπει να υφίστανται κυρώσεις», είπε χαρακτηριστικά ο Μακρόν.\nΤις δηλώσεις αυτές η διπλωματία της Τουρκίας τις χαρακτήρισε «άκυρες».\n«Οι δηλώσεις του Μακρόν είναι άκυρες και η απειλή επιβολής κυρώσεων από πλευράς του προέδρου της Γαλλίας δεν θα οδηγήσει σε τίποτε», είπε ο εκπρόσωπος του τουρκικού υπουργείου Εξωτερικών, Χαμί Ακσόι. Σύμφωνα μάλιστα με τον εκπρόσωπο της τουρκικής διπλωματίας, η Άγκυρα δρα στην ανατολική Μεσόγειο συμμορφούμενη προς το διεθνές δίκαιο. «Η Γαλλία πρέπει να σταματήσει να τηρεί αλαζονική στάση και να ασκήσει πιο λογική πολιτική. Το Παρίσι θα όφειλε να πάψει να υποστηρίζει τους πραξικοπηματίες στη Λιβύη, τους τρομοκράτες στη Συρία και όσους νομίζουν ότι ‘εγώ είμαι το μόνο αφεντικό εδώ’ στην ανατολική Μεσόγειο», συνέχισε ο Ακσόι.\nΝωρίτερα χθες ο Ιμπραήμ Καλίν, σύμβουλος του προέδρου της Τουρκίας, Ρετζέπ Ταγίπ Ερντογάν, είπε κατά τη διάρκεια εκδήλωσης κέντρου μελετών στις Βρυξέλλες ότι «η χρήση της γλώσσας των απειλών περί κυρώσεων δεν θα γίνει ποτέ αποδεκτή και δεν θα έχει καμία επίπτωση στην αποφασιστικότητα της Τουρκίας να προωθήσει αυτά που αποκάλεσε τα εθνικά συμφέροντά της».\nΠροηγούμενο άρθροΠόρτο Ύδρα: Η «Βενετία» της Ελλάδας – Aπέχει μόλις 2 ώρες από την Αθήνα\nΕπόμενο άρθροΣταϊκούρας για οικονομία: Συνεχίζονται οι προσπάθειες για μεταρρυθμίσεις


Κάποιοι γιατροί στις Βρυξέλλες συνταγογραφούν… μουσεία\nΈνα πιλοτικό πρόγραμμα προσπαθεί να καταπολεμήσει το στρες της πανδημίας με διαφορετικό τρόπο.\nΓιατροί στις Βρυξέλλες θα μπορούν να συνταγογραφούν επισκέψεις σε μουσεία, στο πλαίσιο τρίμηνης δοκιμής που στοχεύει στην αποκατάσταση της ψυχικής υγείας εν μέσω της πανδημίας.\nΑσθενείς που ακολουθούν θεραπεία για το στρες στο νοσοκομείο Brugmann, ένα από τα μεγαλύτερα της πρωτεύουσας του Βελγίου, θα μπορούν να επισκεφθούν δωρεάν πέντε μουσεία της πόλης.\nΤα αποτελέσματα του πιλοτικού προγράμματος θα δημοσιοποιηθούν την επόμενη χρονιά, με στόχο την ευρύτερη εφαρμογή αυτής πρωτοβουλίας, αν αποδειχθεί επιτυχής στη μετρίαση των συμπτωμάτων του burnout και άλλων μορφών ψυχολογικών προβλημάτων.\nΗ Ντελφίν Ουμπά, δημοτική σύμβουλος των Βρυξελλών που είναι αρμόδια για πολιτιστικά θέματα, δήλωσε πήρε την ιδέα από ένα πρόγραμμα στο Κεμπέκ, όπου οι γιατροί μπορούν να συνταγογραφήσουν σε ασθενείς έως και 50 επισκέψεις σε μουσεία τον χρόνο.\nΣτο πιλοτικό πρόγραμμα των Βρυξελλών οι επισκέψεις με συνοδεία θα συνταγογραφούνται σε άτομα και ομάδες ασθενών που νοσηλεύονται στο νοσοκομείο Brugmann. Στην πρωτοβουλία θα συμμετέχουν πέντε μουσεία που χρηματοδοτούνται από το δημόσιο, αλλά η Ουμπά εξέφρασε την ελπίδα ότι ιδιωτικά μουσεία θα προσφέρουν μελλοντικά τις υπηρεσίες τους στο πρόγραμμα.\n«Είμαι πεπεισμένη για την αλληλεγγύη όλων των μουσείων του Βελγίου απέναντι σε ευάλωτους ανθρώπους, προκειμένου να τους προσφέρουν δωρεάν πρόσβαση και υποστήριξη», δήλωσε στην εφημερίδα L’Echo. «Αλλά η απόφαση είναι δική τους και θα βασιστεί στα αποτελέσματα της πιλοτικής εμπειρίας», συμπλήρωσε.\nΈχει αποδειχθεί ότι η τέχνη μπορεί να είναι ευεργετική για την υγεία, τόσο την ψυχική, όσο και τη σωματική, κατέληξε η Ουμπά.


Piperatoi.gr: Ο στρατός της Τουρκίας ανακοίνωσε πως κατέλαβε την εξουσία\nΟ στρατός της Τουρκίας ανακοίνωσε πως κατέλαβε την εξουσία\nΕπίσημη ανακοίνωση από τον τουρκικό στρατό αναφέρει πως πλέον η Τουρκία πέρασε στα χέρια τους και πως έχουν την εξουσία στη χώρα.\nΣύμφωνα με την ανακοίνωση του στρατού έχει κλείσει η κρατική τηλεόραση και έχει καταληφθεί το αεροδρόμιο Ατατούρκ.\nΟ τουρκικός στρατός ισχυρίζεται πως κατέλαβε την εξουσία για να αποκαταστήσει την δημοκρατική τάξη. Την ίδια ώρα μεταδίδεται πως μπλοκαρισμένες είναι οι επικοινωνίες στην Τουρκία και πως οι δυνάμεις του στρατού είναι πολύ έντονες στους δρόμους. Με ανακοίνωση που στάλθηκε μέσω ηλεκτρονικού ταχυδρομείου και δημοσίευσαν τουρκικοί τηλεοπτικοί σταθμοί, ο τουρκικός στρατός ανέφερε πως όλες οι υφιστάμενες εξωτερικές σχέσεις της χώρας θα συνεχιστούν και πως το κράτος δικαίου παραμένει προτεραιότητα.\nΈνας δημοσιογράφος του τηλεοπτικού δικτύου CNN TURK μετέδωσε πως έχουν πιαστεί αρκετοί όμηροι στο αρχηγείο του στρατού στην Άγκυρα.Ανάμεσα στους ομήρους, όπως μεταδίδουν μέσα ενημέρωσης, βρίσκεται και ο αρχηγός του Γενικού Επιτελείου ενώ ο πρόεδρος Ταγίπ Ερντογάν παραμένει ασφαλής, σύμφωνα με το CNN TURK Το τουρκικό τηλεοπτικό δίκτυο NTV μετέδωσε εικόνες από άρματα μάχης στην είσοδο του αεροδρομίου της Κωνσταντινούπολης Ατατούρκ. Ο στρατός έκλεισε τα δίκτυα και μεταδίδεται πως έχουν μπλοκαριστεί όλα τα μέσα κοινωνικής δικτύωσης και το Youtube. To Cnn Turk μετέδωσε πως υπάρχουν πυροβολισμοί στο αρχηγείο του στρατού στην Άγκυρα.\nΟ πρωθυπουργός της Τουρκίας Μπινάλι Γιλντιρίμ δήλωσε πως μια ομά του τουρκικού στρατού αποπειράθηκε να ανατρέψει την κυβέρνηση και ζητήθηκε από τις δυνάμεις ασφαλείας να κάνουν «ό,τι είναι απαραίτητο». «Κάποιοι άνθρωποι παρανόμως πραγματοποίησαν μια παράνομη ενέργεια εκτός ιεραρχίας», δήλωσε ο\nΓιλντιρίμ σε σχόλια που μετέδωσε το τουρκικό τηλεοπτικό δίκτυο NTV . «Αυτή η κυβέρνηση εκλεγμένη από το λαό παραμένει να έχει τον έλεγχο.\nΑυτή η κυβέρνηση θα αποχωρήσει όταν ο λαός το αποφασίσει». Πρόσθεσε πως όσοι βρεθούν υπεύθυνοι για αυτό που χαρακτήρισε πως μια απόπειρα πραξικοπήματος από μια παράταξη εντός του στρατού θα πληρώνουν με βαρύ τίμημα.


Ο ΜΙΤΟΣ ΤΗΣ ΑΡΙΑΔΝΗΣ: Ο ΠΑΝΤΟΚΡΑΤΟΡΑΣ ΜΗΝΩΑΣ ΚΑΙ Η ΑΠΟΣΤΟΛΗ ΤΟΥ ΑΝΘΡΩΠΟΥ\nΟ ΠΑΝΤΟΚΡΑΤΟΡΑΣ ΜΗΝΩΑΣ ΚΑΙ Η ΑΠΟΣΤΟΛΗ ΤΟΥ ΑΝΘΡΩΠΟΥ\n«ΠΑΡΕ ΤΟΥΣ ΑΓΩΝΕΣ ΣΟΥ, ΠΑΡΕ ΤΟΥΣ ΛΑΒΥΡΙΝΘΟΥΣ ΣΟΥ, ΕΛΑ ΝΑ ΣΟΥ ΕΞΗΓΗΣΩ ΤΟΝ ΧΡΟΝΟ, ΤΟΝ ΧΩΡΟ. ΓΙΑΤΙ ΠΑΙΔΙ ΜΟΥ, ΔΙΑΛΥΕΙΣ ΤΟΝ ΧΩΡΟ ΣΟΥ; ΓΙΑΤΙ; ΑΦΟΥ ΓΙΑ ΕΣΕΝΑ ΕΙΝΑΙ. ΔΙΑΛΥΕΙΣ ΤΟΝ ΠΛΑΝΗΤΗ ΣΟΥ, ΔΙΑΛΥΕΙΣ ΚΑΙ ΤΟΝ ΑΛΛΟΝ ΠΛΑΝΗΤΗ ΠΟΥ ΘΑ ΣΟΥ ΔΩΣΩ. ΓΙΑΤΙ ΔΕΝ ΑΝΕΛΙΣΣΕΣΑΙ ΝΑ ΣΕ ΚΑΝΩ ΘΕΟ ΔΗΜΙΟΥΡΓΟ, ΟΠΩΣ Η ΔΗΜΙΟΥΡΓΙΑ ΕΧΕΙ ΔΗΜΙΟΥΡΓΗΘΕΙ; ΓΙΑΤΙ ΕΙΣΑΙ ΘΕΟΣ ΔΗΜΙΟΥΡΓΟΣ! ΑΠΛΩΣ, ΕΣΥ ΠΕΦΤΕΙΣ ΚΑΙ ΕΙΣΑΙ ΚΑΘΕ ΜΕΡΑ ΕΚΠΤΩΤΟΣ, ΑΝΤΙ ΝΑ ΔΗΜΙΟΥΡΓΗΣΕΙΣ ΣΤΟ ΑΠΕΙΡΟ ΚΑΙ ΝΑ ΦΤΙΑΞΕΙΣ ΤΑ ΠΑΝΤΑ ΚΑΙ ΝΑ ΕΙΣΑΙ ΕΝΑΣ ΗΡΩΑΣ ΘΕΟΣ ΔΗΜΙΟΥΡΓΟΣ, ΑΦΟΥ ΜΠΟΡΕΙΣ ΝΑ ΔΗΜΙΟΥΡΓΗΣΕΙΣ».\nΟΠΩΣ ΤΗΝ ΓΗ, ΠΟΥ ΤΗΝ ΠΗΡΑΝ ΤΟΣΟΙ ΠΑΓΚΟΣΜΙΟΠΟΙΗΤΕΣ! ΔΕΝ ΤΗΝ ΠΗΡΑΝ ΓΙΑ ΝΑ ΤΗΝ ΕΧΟΥΝ. ΕΧΟΥΜΕ ΤΕΡΑΣΤΙΟΥΣ ΠΑΓΚΟΣΜΙΟΠΟΙΗΤΕΣ ΟΠΩΣ Ο ΜΗΝΩΑΣ, ΠΟΥ ΗΤΑΝ ΠΑΝΤΟΚΡΑΤΟΡΑΣ. ΕΦΕΡΕ, ΕΧΤΙΣΕ, ΔΗΜΙΟΥΡΓΗΣΕ ΣΕ ΟΛΗ ΤΗΝ ΓΗ, ΔΗΜΙΟΥΡΓΗΣΕ ΟΛΕΣ ΤΙΣ ΣΥΝΘΗΚΕΣ, ΔΗΜΙΟΥΡΓΗΣΕ ΤΟΥΣ ΜΗΧΑΝΙΣΜΟΥΣ ΓΙΑ ΝΑ ΜΙΛΑΤΕ ΜΕ ΤΗΝ ΚΟΣΜΟΚΡΑΤΟΡΙΑ, ΓΙΑ ΝΑ ΜΗΝ ΞΑΝΑΠΕΣΕΤΕ ΠΟΤΕ. ΚΑΙ ΣΗΜΕΡΑ, ΣΑΣ ΔΙΑΛΥΟΥΝ ΑΥΤΑ ΤΑ ΑΠΟΣΤΑΤΙΚΑ ΣΚΟΥΠΙΔΙΑ, ΠΟΥ ΕΙΝΑΙ ΕΚΤΟΣ ΔΗΜΙΟΥΡΓΙΑΣ, ΠΟΥ ΟΜΩΣ ΘΕΛΟΥΝ ΝΑ ΖΗΣΟΥΝ ΣΤΗΝ ΔΗΜΙΟΥΡΓΙΑ.\nΟΛΑ ΑΥΤΑ ΤΑ ΑΠΟΣΤΑΤΙΚΑ ΣΚΟΥΠΙΔΙΑ, ΕΙΝΑΙ ΕΝΑΣ ΤΕΡΑΣΤΙΟΣ ΜΗΧΑΝΙΣΜΟΣ ΓΙΑ ΝΑ ΣΑΣ ΕΚΠΑΙΔΕΥΣΟΥΝ ΚΑΙ ΝΑ ΑΝΕΛΙΧΘΕΙΤΕ. ΣΤΟ ΚΑΤΩ-ΚΑΤΩ ΤΗΣ ΓΡΑΦΗΣ, ΟΛΗ ΑΥΤΗ Η ΑΠΟΣΤΑΣΙΑ ΠΟΥ ΒΛΕΠΕΤΕ, ΕΙΝΑΙ ΕΝΑΣ ΜΗΧΑΝΙΣΜΟΣ, ΘΑ ΕΛΕΓΑ, Η ΟΠΟΙΑ ΕΙΝΑΙ ΕΠΙΛΟΓΗ ΤΗΣ ΝΑ ΥΠΑΡΧΕΙ ΚΑΙ Η ΟΠΟΙΑ ΤΙΜΩΡΕΙΤΑΙ ΣΥΝΕΧΩΣ. ΦΤΑΝΕΙ ΜΕΧΡΙ ΣΕ ΕΝΑ ΣΗΜΕΙΟ, ΚΑΙ ΕΧΕΙ ΓΙΝΕΙ ΑΡΚΕΤΕΣ ΦΟΡΕΣ ΜΕΧΡΙ ΤΩΡΑ, ΝΑ ΑΝΟΙΓΕΙ ΜΙΑ ΜΑΥΡΗ ΤΡΥΠΑ ΚΑΙ ΝΑ ΚΑΤΑΠΙΝΕΙ ΤΟΥΣ ΓΑΛΑΞΙΕΣ. ΑΥΤΗ ΕΙΝΑΙ Η ΦΥΛΑΚΗ, ΤΟ ΧΩΝΕΥΤΗΡΙ ΓΙΑ ΟΛΑ ΑΥΤΑ ΤΑ ΑΠΟΣΤΑΤΙΚΑ ΣΚΟΥΠΙΔΙΑ. ΠΑΝΕ ΣΤΟΝ ΔΙΑΟΛΟ!\nΓΕΝΝΙΟΥΝΤΑΙ ΟΙ ΑΛΛΟΙ ΟΜΩΣ ΜΕΣΑ ΑΠΟ ΑΥΤΗΝ ΤΗΝ ΔΙΑΔΙΚΑΣΙΑ! Η ΔΗΜΙΟΥΡΓΙΑ ΔΗΜΙΟΥΡΓΕΙ ΤΕΡΑΣΤΙΟΥΣ ΗΡΩΕΣ ΚΑΙ ΠΟΛΕΜΙΣΤΕΣ ΓΙΑ ΤΗΝ ΚΟΣΜΟΚΡΑΤΟΡΙΑ ΤΗΣ. ΤΟ ΟΤΙ Ο ΑΡΙΘΜΟΣ ΕΙΝΑΙ ΜΙΚΡΟΣ, ΜΑ ΑΦΟΥ ΚΑΘΕ ΦΟΡΑ ΑΠΟ ΑΥΤΑ ΤΑ ΔΙΣΕΚΑΤΟΜΜΥΡΙΑ ΔΗΜΙΟΥΡΓΗΜΑΤΑ ΑΝΘΡΩΠΟΥΣ, ΒΓΑΙΝΕΙ ΕΝΑ ΣΕΒΑΣΤΟ ΝΟΥΜΕΡΟ ΗΡΩΩΝ, ΤΟΝ ΟΠΟΙΟ ΠΑΛΙ ΕΣΕΙΣ ΤΟΝ ΟΡΙΖΕΤΕ. ΜΠΟΡΕΙ ΑΥΤΟΣ Ο ΑΡΙΘΜΟΣ ΝΑ ΜΕΓΑΛΩΣΕΙ ΚΑΙ ΝΑ ΦΤΑΣΟΥΜΕ ΓΡΗΓΟΡΟΤΕΡΑ ΣΤΟΝ ΣΤΟΧΟ, ΟΛΟΙ ΜΑΖΙ.\nΔΙΟΤΙ ΟΛΟΙ ΜΑΖΙ, ΒΡΙΣΚΟΜΑΣΤΕ ΣΕ ΜΙΑ ΔΙΑΔΙΚΑΣΙΑ ΤΗΣ ΟΛΙΚΗΣ ΔΗΜΙΟΥΡΓΙΑΣ, ΓΙΑΤΙ ΟΛΟΙ ΑΝΗΚΟΥΜΕ ΣΤΟ ΟΛΟΝ, ΓΙΑΤΙ ΟΛΟΙ ΕΙΜΑΣΤΕ ΟΛΟΤΗΤΕΣ ΣΤΗΝ ΟΛΟΤΗΤΑ ΚΑΙ Η ΟΛΟΤΗΤΑ ΤΗΣ ΟΛΟΤΗΤΑΣ ΚΑΙ ΟΛΟΙ ΜΑΖΙ ΣΤΟ ΟΛΟΝ. ΑΡΑ, ΛΟΙΠΟΝ ΔΕΝ ΚΑΤΑΛΑΒΑΙΝΩ... Ο ΧΡΟΝΟΣ ΥΠΑΡΧΕΙ!!! ΕΚΕΙ ΘΑ ΛΙΩΝΕΙΣ!!!\nΣΗΜΕΡΑ ΛΟΙΠΟΝ, ΜΕΤΑ ΑΠΟ ΤΟΣΑ ΧΡΟΝΙΑ, ΠΡΕΠΕΙ ΟΙ ΑΝΘΡΩΠΟΙ ΝΑ ΑΝΑΓΝΩΡΙΣΟΥΝ ΑΥΤΟ ΠΟΥ ΣΥΜΒΑΙΝΕΙ. ΣΗΜΕΡΑ ΠΡΕΠΕΙ ΝΑ ΚΑΤΑΛΑΒΕΤΕ ΤΗΝ ΠΡΑΓΜΑΤΙΚΟΤΗΤΑ, ΠΟΙΑ ΗΤΑΝ Η ΑΠΟΣΤΟΛΗ ΤΟΤΕ ΚΑΙ ΟΤΙ Η ΑΠΟΣΤΟΛΗ ΑΥΤΗ ΣΥΝΕΧΙΖΕΤΑΙ ΕΩΣ ΚΑΙ ΣΗΜΕΡΑ. ΣΗΜΕΡΑ ΟΙ ΑΝΘΡΩΠΟΙ ΠΡΕΠΕΙ ΝΑ ΚΑΤΑΛΑΒΟΥΝ ΟΤΙ ΖΟΥΝ ΣΤΟΝ ΨΕΥΤΙΚΟ ΧΡΟΝΟ ΚΑΙ ΝΑ ΚΑΤΑΛΑΒΟΥΝ ΟΤΙ ΖΟΥΝ ΣΕ ΕΝΑ «ΜΑΤΡΙΞ», ΕΤΣΙ ΟΠΩΣ ΕΧΩ ΓΡΑΨΕΙ ΤΙΣ ΑΝΤΙΑΞΙΕΣ.\nΣΗΜΕΡΑ ΟΙ ΑΝΘΡΩΠΟΙ ΠΡΕΠΕΙ ΝΑ ΚΑΤΑΝΟΗΣΟΥΝ ΤΟΝ ΜΗΝΩΑ, ΓΙΑΤΙ ΑΥΤΗ ΕΙΝΑΙ Η ΚΑΤΑΣΤΑΣΗ ΣΗΜΕΡΑ, ΑΛΛΑ ΝΑ ΚΑΤΑΝΟΗΣΟΥΝ ΚΑΙ ΤΟ ΤΙ ΠΡΕΠΕΙ ΝΑ ΚΑΝΟΥΝ. ΑΡΑ, ΠΡΕΠΕΙ ΝΑ ΠΑΡΟΥΝ ΤΗΝ ΚΥΒΕΡΝΗΣΗ ΤΟΥΣ, ΠΡΕΠΕΙ ΝΑ ΠΑΡΟΥΝ ΤΗΝ ΧΩΡΑ ΤΟΥΣ, ΠΡΕΠΕΙ ΝΑ ΠΑΡΟΥΝ ΤΗΝ ΖΩΗ ΣΤΑ ΧΕΡΙΑ ΤΟΥΣ, ΠΡΕΠΕΙ ΝΑ ΠΑΡΟΥΝ ΤΗΝ ΝΟΗΣΗ ΤΟΥΣ ΚΑΙ ΠΡΕΠΕΙ ΝΑ ΜΠΟΥΝ ΣΤΗΝ ΜΕΓΑΛΗ ΛΕΩΦΟΡΟ, ΤΗΝ ΝΟΗΣΗ, ΠΟΥ ΕΙΝΑΙ ΚΟΙΝΗ ΓΙΑ ΟΛΟΥΣ! ΠΡΕΠΕΙ ΝΑ ΜΠΕΙΤΕ ΣΤΑ ΜΥΣΤΙΚΑ ΤΗΣ ΔΗΜΙΟΥΡΓΙΑΣ ΣΑΣ, ΝΑ ΑΦΗΣΕΤΕ ΤΑ ΨΕΜΑΤΑ, ΝΑ ΑΦΗΣΕΤΕ ΟΛΕΣ ΤΙΣ ΔΟΛΙΟΤΗΤΕΣ ΚΑΙ ΤΑ ΧΑΡΑΓΜΑΤΑ ΤΩΝ ΑΠΟΣΤΑΤΩΝ. ΝΑ ΤΟΥΣ ΑΠΑΞΙΩΣΕΤΕ!\nΟΤΑΝ ΤΟΥΣ ΑΠΑΞΙΩΣΕΤΕ, ΑΠΛΩΣ ΑΥΤΟΙ ΔΕΝ ΥΠΑΡΧΟΥΝ ΚΑΙ ΔΕΝ ΕΧΟΥΝ ΔΥΝΑΜΗ ΕΠΙ ΤΗΣ ΓΑΙΑΣ, ΕΠΙ ΤΟΥ ΧΩΡΟΥ ΚΑΙ ΕΠΙ ΤΟΥ ΧΡΟΝΟΥ. ΔΗΛΑΔΗ, ΤΟΝ ΨΕΥΤΙΚΟ ΧΡΟΝΟ ΘΑ ΤΟΝ ΣΠΑΣΟΥΝ ΟΙ ΑΝΘΡΩΠΟΙ. ΔΕΝ ΣΠΑΕΙ ΜΟΝΟΣ ΤΟΥ. ΑΚΟΜΗ ΚΑΙ ΟΤΑΝ ΤΟΝ ΣΠΑΩ ΕΓΩ Ή ΤΟΝ ΣΠΑΕΙ ΚΑΠΟΙΟΣ ΑΛΛΟΣ Ή ΟΠΟΙΟΣΔΗΠΟΤΕ ΑΠΟ ΤΙΣ ΕΛΛΑΝΙΕΣ ΔΥΝΑΜΕΙΣ ΤΗΣ ΔΗΜΙΟΥΡΓΙΑΣ, ΕΣΕΙΣ ΤΟΝ ΞΑΝΑΧΤΙΖΕΤΕ, ΓΙΑΤΙ Η ΚΛΟΠΗ ΤΟΥ ΧΡΟΝΟΥ ΓΙΝΕΤΑΙ ΚΑΘΗΜΕΡΙΝΑ. ΚΑΙ ΜΕ ΤΗΝ ΚΑΘΗΜΕΡΙΝΟΤΗΤΑ ΚΑΙ ΚΑΘΕ ΜΕΡΑ, ΧΤΙΖΕΤΕ ΑΥΤΟΝ ΤΟΝ ΨΕΥΤΙΚΟ ΧΡΟΝΟ.\nΟ,ΤΙ ΚΑΙ ΝΑ ΣΠΑΣΩ, ΕΣΕΙΣ ΤΟΝ ΞΑΝΑΧΤΙΖΕΤΕ. ΑΡΑ, ΕΣΕΙΣ ΠΡΕΠΕΙ ΝΑ ΚΑΤΑΛΑΒΕΤΕ, ΓΙΑ ΝΑ ΜΗΝ ΤΟΝ ΧΤΙΖΕΤΕ. ΕΣΕΙΣ ΤΟΝ ΣΥΝΤΗΡΕΙΤΕ, ΕΣΕΙΣ ΤΟΝ ΕΚΤΕΛΕΙΤΕ, ΕΣΕΙΣ ΤΟΝ ΧΑΡΑΖΕΤΕ, ΕΣΕΙΣ, ΤΑ ΔΗΜΙΟΥΡΓΗΜΑΤΑ ΤΑ ΚΑΝΕΤΕ ΟΛΑ! ΕΑΝ ΕΣΕΙΣ ΔΕΝ ΘΕΛΕΤΕ ΝΑ ΤΟΝ ΣΤΑΜΑΤΗΣΕΤΕ, ΑΥΤΗ ΕΙΝΑΙ ΜΙΑ ΑΛΛΗ ΙΣΤΟΡΙΑ. ΕΑΝ ΜΠΕΙΤΕ ΣΤΗΝ ΔΗΜΙΟΥΡΓΙΚΗ ΤΡΟΧΙΑ ΚΑΙ ΔΕΝ ΞΑΝΑΧΤΙΣΕΤΕ ΤΟΝ ΨΕΥΤΙΚΟ ΧΡΟΝΟ ΤΩΝ ΑΠΟΣΤΑΤΩΝ, ΑΥΤΟΙ ΔΕ ΘΑ ΥΠΑΡΧΟΥΝ ΚΑΙ ΘΑ ΠΕΣΕΙ ΑΠΟ ΜΟΝΟΣ ΤΟΥ.\nΒΕΒΑΙΩΣ, ΣΤΟ ΚΟΜΜΑΤΙ ΤΟΥ ΑΟΡΑΤΟΥ ΚΟΣΜΟΥ, ΠΟΥ ΔΕΝ ΤΟ ΚΑΤΑΛΑΒΑΙΝΕΤΕ, ΣΤΟ ΕΝΕΡΓΕΙΑΚΟ ΚΑΙ ΣΤΟ ΠΡΑΓΜΑΤΙΚΟ ΚΑΘΟΛΙΚΟ ΤΗΣ ΔΗΜΙΟΥΡΓΙΑΣ ΚΑΙ ΤΟΥ ΣΥΜΠΑΝΤΟΣ, Ο ΜΗΝΩΑΣ ΘΑ ΔΙΑΛΥΣΕΙ ΤΟΝ ΨΕΥΤΙΚΟ ΧΡΟΝΟ, ΕΚΕΙ ΠΟΥ ΔΕΝ ΘΑ ΜΠΟΡΟΥΝ ΑΥΤΟΙ ΝΑ ΤΟΝ ΞΑΝΑΧΤΙΣΟΥΝ.\nBy Ellanios στις Φεβρουαρίου 22, 2021\nΕτικέτες ΑΙΘΕΡΙΚΗ ΓΡΑΦΗ, ΑΡΤΕΜΗΣ ΣΩΡΡΑΣ, ΕΛΛΑΝΙΑ ΚΟΣΜΟΘΕΑΣΗ, ΕΛΛΑΣ, ΕΛΛΗΝΩΝ ΣΥΝΕΛΕΥΣΙΣ, ΣΤΟΙΧΕΙΑ


Ο μισθός της μαμάς! | GoneisOnline|Eγκυρη ενημέρωση για το παιδί,την οικογένεια\nΗ δυσκολότερη δουλειά στον κόσμο είναι η δουλειά της μητέρας.Είναι δουλειά εξαντλητική και σίγουρα κακοπληρωμένη. Δεν έχει άδειες,δεν δίνει ρεπό και έξοδο τα Σαββατοκύριακα.\nΠροσφέρεις το 100% του χρόνου σου, για 24 ώρες κάθε ημέρα σε κάποιον άλλον που εξαρτάται απόλυτα από εσένα και παρόλα αυτά, ακούς έντονη κριτική, από...δύσκολους πελάτες. Γίνεστε μητέρα και την ίδια στιγμή γίνεστε μαγείρισσα, καθαρίστρια, σωφέρ, γιατρός, παιδαγωγός, δασκάλα, διαιτητής ενίοτε και νοσοκόμα.\nΑν ήταν κανονική δουλειά, ποιά θα έπρεπε να ήταν η αμοιβή σας;\nΑν και δεν ακούγεται ακριβώς ως η «δουλειά» των ονείρων μας, όλες σχεδόν οι γυναίκες θέλουμε να κάνουμε αυτή την συγκεκριμένη δουλειά.Γιατί αυτή η δουλειά, έχει ένα μεγάλο προσόν.Είναι ε-ξ-α-ρ-ε-τ-ι-κ-ή!\nΗ δουλειά της μαμάς, είναι η καλύτερη στον κόσμο και όσες από εμάς που ανήκουμε σε αυτό το σωματείο, πληρωνόμαστε μετρητοίς με φιλιά, αγκαλιές, ζωγραφιές και σημειώματα με υπέροχα λογάκια που κρατούν για πάντα.\nΗ γνωστή σε όλους μας εταιρεία Inteflora, μία υπηρεσία που βοηθά να στέλνουμε λουλούδια όπου θέλουμε, έφτιαξε μία έξυπνη εφαρμογή-παιχνίδι για να υπολογίζουν οι μαμάδες πόσα χρήματα θα έπρεπε να ήταν η αμοιβή τους εάν πληρώνονταν για τις υπηρεσίες που προσφέρουν καθημερινά,φροντίζοντας και μεγαλώνοντας τα παιδιά τους,\nΕίναι ένα διασκεδαστικό παιχνίδι, οπότε όταν οι υποχρεώσεις σας σας επιτρέψουν ένα μικρό...διάλειμμα από τις καθημερινές σας υποχρεώσεις, υπολογίστε τον μισθό σας!\nΕμείς θα προτείναμε να το κάνετε και οι μπαμπάδες και να βάλετε τις δικές ώρες στην πλατφόρμα υπολογισμού, για να δείτε μήπως πρέπει κι εσείς ή να αυξήσετε τις ώρες που προσφέρετε τις δικές σας υπηρεσίες ή να ζητήσετε... αύξηση!


Pieriasport-news.gr: Δήμος Κατερίνης – ΔΗΚΕΔΗΚ: Παρουσίαση του βιβλίου της Χριστίνας Δεμερτσίδου "Δημητρός ο σκανταλιάρης"\n-\tΣε συνεργασία με τις Εκδόσεις Πνοή και τη Δημοτική Βιβλιοθήκη Κατερίνης\n-\tΠαρασκευή 27.05.2022 συνεδριακό κέντρο\nΟ Πρόεδρος της ΔΗΚΕΔΗΚΑστέριος Μπουσνάκης σε συνεργασία με τις Εκδόσεις Πνοήκαι τη Δημοτική Βιβλιοθήκη Κατερίνης, σας προσκαλούν την Παρασκευή 27.05.2022 στην παρουσίαση του βιβλίου της Χριστίνας Δεμερτσίδου με τίτλο:"Δημητρός ο σκανταλιάρης", στο συνεδριακό κέντρο.\nΓια το βιβλίο θα μιλήσει η ΔομνίκηΚαράντζιου, συγγραφέας παιδικών βιβλίων-ραδιοφωνική παραγωγός.\nΗ Χριστίνα Δεμερτσίδου ζει στον πλανήτη Ουθά-Θάου και γράφει παραμύθια για μικρούς και μεγάλους. Είναι αριστούχος απόφοιτη του Royal Holloway, University of London, με μεταπτυχιακό τίτλο ειδίκευσης στο Marketing (MA). Επίσης είναι πτυχιούχος του Τμήματος Διοίκησης Επιχειρήσεων του University of Portsmouth και νυν φοιτήτρια στο Δ.Π.Μ.Σ. «Δημιουργική Γραφή» του Πανεπιστημίου Δυτικής Μακεδονίας. Έχει αποσπάσει πολλούς επαίνους και τιμητικές διακρίσεις σε Ελλάδα και εξωτερικό. Πρώτο βραβείο για μικρό αφήγημα και αριστείο για παιδικό διήγημα. Το ποίημά της «MakeMeFly» εκδόθηκε σε ανθολογία στην Αγγλία. Ταδιηγήματάτης «A Slice of Cancer», «Caravaggio’s Lost Painting», «Red Beauty or simply Dear» και «Sia» εκδόθηκανστιςαγγλόφωνεςσυλλογές: The Time Collection (2014), Borderline Stories (2015), Round Midnight (2019) και Numbers (2020). Τo διήγημα «Ουθά-Θάου» εκδόθηκε στη συλλογή διηγημάτων «Φως» (2016) και ανέβηκε στο CULTUREBOOK.GR (2022). Τα παραμύθια «Βρυκολακοκολλητούλες», «Οι Παγοχιονούλες», «Φυλλαράκια – φιλαράκια μου», και το διήγημα «Πασχαλίτσα» εκδόθηκαν στη συλλογή διηγημάτων «Με τον ΕΠΟΚ κάθε διήγημα ή παραμύθι είναι Χριστούγεννα» (2022). Το παραμύθι της «Δημητρός ο σκανταλιάρης» κυκλοφορεί από τις εκδόσεις Πνοή. Επίσης αφηγείται ιστορίες μέσω οπτικού περιεχομένου.\nat Μαΐου 23, 2022\nΔήμος Κατερίνης – ΔΗΚΕΔΗΚ: Παρουσίαση του βιβλίου...\nΚατερίνη: Σεμινάριο προπονητών καλαθοσφαίρισης (Β΄...\nΟΠΑΠ ΣΚΕΝΤΟΣ: Γενέθλιο PARTY Σήμερα Δευτέρα 23/5...\n12ο Τουρνουά Ακαδημιών Ποδοσφαίρου "Λ.Ξανθόπουλος"...\nΕποικοδομητική συνάντηση ΔΙΕΥΡΥΝΕΤΑΙ Η ΣΥΝΕΡΓΑΣΙΑ...\nΕΠΣ ΠΙΕΡΙΑΣ: ΠΡΟΠΟΝΗΣΗ Κ-15 ΗΛΙΚΙΑ 2008 ΤΕΤΑΡΤΗ ...\nΣΦΚ Πιερικός Αρχέλαος: Χρονιά επανεκίννησης και ν...\nΣ.Φ.Κ Πιερικός: Συγχαρητήρια στη διοίκηση και τα ...


Thes - 77 χρόνια από τη νίκη των Συμμάχων κατά της ναζιστικής Γερμανίας\nτου Πάρι Θασίτη\nαναλυτή του ΚΕΔΙΣΑ\n07/05/2022 - 19:14\nΣτις 7 Μαΐου για τους Δυτικούς Συμμάχους και στις 9 Μαΐου για τη Ρωσία γιορτάζεται η Νίκη κατά του Ναζισμού και το τέλος του Β’ Παγκοσμίου Πολέμου στην Ευρώπη.\nΣήμερα 77 χρόνια μετά την λήξη του Β’ Παγκοσμίου Πολέμου στην Ευρώπη η ανθρωπότητα βρίσκεται πιο κοντά από ποτέ στο χείλος της έναρξης ενός Γ’ Παγκοσμίου Πολέμου που δεν αποκλείεται να είναι και θερμοπυρηνικός.\nΓια να αποφευχθεί ένα τέτοιο ενδεχόμενο θα πρέπει να αντλήσουμε ιστορικά διδάγματα από τη Νίκη των Συμμάχων κατά της λαίλαπας του Ναζισμού και να μην επιτρέψουμε ο ιστορικός αναθεωρητισμός να αναβιώσει την απειλή για την ανθρωπότητα.\nΟι δύο συνασπισμοί μπορεί να μην φαίνονται τόσο μεγάλοι αλλά δρούσαν παγκόσμια και ο πόλεμος αυτός δεν άφησε σχεδόν καμία περιφέρεια του πλανήτη άθικτη. Συμμετείχαν 58 χώρες στο πλευρό των Συμμάχων, ενώ οι απώλειες υπολογίζονται μεταξύ 21-25 εκ στρατιωτικών απωλειών και μεταξύ 50-55 εκ απλών πολιτών.\nΒάσιμα υπολογίζουμε πως θυσιάστηκαν περίπου 75-80 εκ άνθρωποι στα περίπου 6 χρόνια του παγκοσμίου αυτού πολέμου και στα 8 συνολικά χρόνια πολεμικών αναμετρήσεων, αν υπολογίσουμε το Μέτωπο της Άπω Ανατολής που διήρκεσε από το 1937 έως το 1945.\nΜολονότι οι περισσότερες ιστορικές αναφορές συγκλίνουν στην εκτίμηση πως τον πόλεμο τον πυροδότησε ο αναθεωρητισμός της Γερμανίας (υπό το Ναζιστικό καθεστώς) επειδή ήθελε να αντιστρέψει την ήττα του Α’ Παγκοσμίου Πολέμου και της ταπεινωτικής Συνθήκης των Βερσαλλιών, εντούτοις έχουμε την πεποίθηση ότι οι αιτίες ήταν πιο σύνθετες. Όπως περιέγραψε ο Καρλ Πολάνυι η Ευρώπη και ο Κόσμος του Μεσοπολέμου ήταν αντιμέτωπος με την διαρκή κατάρρευση ή απειλή κατάρρευσης του οικοδομήματος της παγκόσμιας αγοράς.\nΤο laissez-faire, η ελεύθερη αγορά ή αλλιώς η οικονομία της αγοράς, αδυνατούσε να προσαρμοστεί στα νέα (μετά του 1918) δεδομένα: κατάρρευση μιας σειράς αυτοκρατοριών (Οθωμανικής, Αυστρο-ουγγρικής, Γερμανικής και Ρωσικής), υπερχρέωση όλου του κόσμου με κύριο πλέον πιστωτή τις ΗΠΑ (και δευτερευόντως την Βρετανία), διατήρηση σε ισχύ του αναποτελεσματικού κανόνα του χρυσού που γεννούσε μόνο χρέη και αστάθεια (ειδικά σε βάρος της Γερμανίας), ανάδυση της Σοβιετικής Ένωσης-ενός αντίπαλου πόλου ισχύος στην καπιταλιστική Δύση. Η άδικη εν πολλοίς «μοιρασιά» της Συνθήκης των Βερσαλλιών και η ανάγκη για αναδιανομή των σφαιρών επιρροής (ξανά) μπορούσε να επιλυθεί μόνο με πόλεμο.\nΤο αποκορύφωμα της αστάθειας της παγκόσμιας αγοράς, η Κρίση του 1929-1933, έφερε στην επιφάνεια το κορπορατικό κράτος στην ηπειρωτική Ευρώπη, μία απίστευτη πόλωση πλούτου-φτώχειας και ένα διαρκές καθεστώς έκτακτης ανάγκης. Αυτά τα γεγονότα συνδυαστικά μας οδήγησαν στον Β’ Παγκόσμιο Πόλεμο. Ο Πόλεμος του 1939-1945, ήταν η απολύτως «λογική» κατάληξη των προηγούμενων συνθηκών.\nΗ ανοχή ή και η διακριτική στήριξη των δυτικών δημοκρατιών προς τον Χίτλερ, επιδείνωσαν δραματικά την κατάσταση. Ο πόλεμος ήταν ασαφής και ομιχλώδης (1939-1941) και εν συνεχεία ολοκληρωτικός (μέχρι το 1945), από την στιγμή που μπήκαν στο προσκήνιο οι ΕΣΣΔ και οι ΗΠΑ. Ήταν επεκτατικός-ιμπεριαλιστικός, ήταν όμως και βαθιά εθνικοαπελευθερωτικός.\nΑπό την διάλυση της ΕΣΣΔ και του Ανατολικού Μπλοκ (1989-1991) και ειδικά από την αυγή της νέας Χιλιετίας, η ιστορική μνήμη σταδιακά υποχωρεί. Ψηφίσματα όπως αυτό του Συμβουλίου της Ευρώπης λίγο μετά τον εορτασμό για τα 60 χρόνια της νίκης επί του Ναζισμού, που εξίσωνε τα ολοκληρωτικά καθεστώτα του σταλινισμού και του ναζισμού ή ο εμφύλιος πόλεμος στην Γιουγκοσλαβία με την στήριξη αναθεωρητών όπως ο Φράνιο Τούτζμαν και οι συνεργάτες των Ναζί Ουστάσι.\nΟ πόλεμος στην Ουκρανία, έδωσε μια φοβερή ευκαιρία στην Γερμανία να αναθεωρήσει (άλλη μια φορά) το αμυντικό της δόγμα και να ανακοινώσει ένα γιγαντιαίο πρόγραμμα επανεξοπλισμού. Στην Ουκρανία δραστηριοποιούνται νέο-ναζιστικές ομάδες όπως το διαβόητο Τάγμα Αζόφ το οποίο έχει ενσωματωθεί επίσημα στις δομές των Ουκρανικών Ενόπλων Δυνάμεων. Στην Πολωνία η άποψη και μόνο πως για την τύχη των Εβραίων ευθύνονται και Πολωνοί ποινικοποιείται από το 2018. Στην Λιθουανία τιμάται σαν εθνικός ήρωας ο συνεργάτης των Γερμανών Ναζί και εξολοθρευτής των Εβραίων της χώρας Jonas Noreika .\nΣτην Εσθονία οι ρωσικής καταγωγής πολίτες θεωρούνται δεύτερης κατηγορίας, με την κυβέρνηση της χώρας να αρνείται να δώσει επί δεκαετίες διαβατήρια σε όσους μετακινήθηκαν στην Εσθονία μετά το 1940. Παράλληλα από το 2007 έχει κάνει εκστρατεία εκκαθάρισης όλων των σοβιετικών μνημείων που θυμίζουν την νίκη της ΕΣΣΔ επί των Ναζί. Ενώ στην Λετονία εορτάζεται η δράση της Λετονικής Λεγεώνας στις 16 Μαρτίου, συνεργατών και αυτών του Ναζισμού.\nΔυστυχώς επ’ ευκαιρία των γεωπολιτικών εντάσεων με την Ρωσία και τον άξονα της Ευρασίας, αντιδραστικές δυνάμεις σε όλη την Ευρώπη, βρίσκουν την ευκαιρία να παίξουν με την ιστορική μνήμη (ή καλύτερα την λήθη). Ας καταλάβουμε όμως στην Ευρώπη ότι δεν μπορούμε να παίζουμε στα ζάρια με ένα καυτό θέμα όπως ο Β’ Παγκόσμιος Πόλεμος.\nΔεν μπορούμε να ανεχόμαστε τέτοιες προσβολές στην ανθρώπινη αξιοπρέπεια και την ιστορική μνήμη στο βωμό της αντιπαράθεσης της Δύσης με την Ρωσία. Ή θα καταδικαστεί η Ναζιστική ιδεολογία και στις σύγχρονες εκφάνσεις της χωρίς αστερίσκους ή πολύ απλά θα αντικρίσουμε το φάσμα του Γ’ Παγκοσμίου Πολέμου οριστικά και αμετάκλητα.


Το σύνδρομο καρπιαίου σωλήνα είναι μία κατάσταση κατά την οποία υπάρχει αυξημένη πίεση σε ένα νεύρο που διασχίζει την πρόσθια επιφάνεια του καρπού (μέσο νεύρο).\nΤο νεύρο αυτό βρίσκεται σε έναν σωλήνα, μαζί με τους τένοντες που κάμπτουν τα δάκτυλα του χεριού.\nΕάν αυτός ο σωλήνας δεχτεί εξωτερική πίεση, ή εάν ο χώρος του σωλήνα μειωθεί από διάφορα αίτια, ασκείται αυξημένη πίεση στο νεύρο, που συνήθως έχει ως αποτέλεσμα τον πόνο ή τις αιμωδίες (μουδιάσματα) στον αντίχειρα, το δείκτη και το μέσο δάκτυλο του χεριού. Χαρακτηριστικό είναι ότι τα συμπτώματα αυτά συνήθως γίνονται χειρότερα κατά τη νύχτα.\nΤο σύνδρομο καρπιαίου σωλήνα είναι περισσότερο συνηθισμένο στις γυναίκες από ότι στους άνδρες και σχετίζεται μερικές φορές με:\nΣυντηρητική θεραπεία του συνδρόμου του καρπιαίου σωλήνα\nΗ συντηρητική θεραπεία εφαρμόζεται στα αρχικά στάδια του συνδρόμου. Περιλαμβάνει τη χρήση μη στεροειδών αντιφλεγμονωδών φαρμάκων από το στόμα, τη χρήση ναρθήκων νυκτός όπου ακινητοποιούν την πηχεοκαρπική άρθρωση και την έγχυση της κορτιζόνης μέσα στον καρπιαίο σωλήνα.\nΕπίσης, ιδιαίτερη ανακούφιση μπορεί να προσφέρουν και τα φυσιοθεραπευτικά μέσα, όπως η χρήση των υπερήχων με αντιφλεγμονώδη αλοιφή και η κινησιοθεραπεία.\nΗ φιλοσοφία της συντηρητικής αγωγής είναι να καταστείλει την φλεγμονή στον καρπιαίο σωλήνα και να προληφθεί έτσι η δημιουργία του ουλώδους ιστού όπου προκαλεί την πάχυνση του εγκάρσιου καρπιαίου συνδέσμου.\nΗ συντηρητική θεραπεία θα πρέπει να εφαρμόζεται για διάστημα 6 εβδομάδων και κατόπιν να επανεξετάζεται ο ασθενής. Εάν τα συμπτώματα είναι σοβαρής μορφής ή τα προηγούμενα θεραπευτικά μέσα αποτύχουν, τότε ενδείκνυται η χειρουργική θεραπεία.\nΧειρουργική θεραπεία του συνδρόμου του καρπιαίου σωλήνα\nΗ χειρουργική επέμβαση (ανοικτή μέθοδος) γίνεται σε συνθήκες χειρουργείου και υπό τοπική αναισθησία ή με ενδοφλέβια τοπική αναισθησία και ίσχαιμο περίδεση. Η συνήθης διάρκεια είναι 15-30 λεπτά περίπου.\nΚατά την εγχείρηση γίνεται μία τομή περίπου 3 εκ. στην παλάμη του χεριού κοντά στην περιοχή του καρπού, η οποία συνεχίζεται σε βάθος, μέχρι να κοπεί ο εγκάρσιος σύνδεσμος ο οποίος αποτελεί την οροφή του καρπιαίου σωλήνα και ασκεί πίεση στο μέσο νεύρο. Η διατομή αυτού του συνδέσμου συνεπάγεται την άρση της πίεσης στο νεύρο. Στο τέλος της επέμβασης γίνεται σύγκλειση του τραύματος με 3-4 ράμματα.\nΗ ενδοσκοπική μέθοδος αποτελεί μια εναλλακτική λύση η οποία κερδίζει έδαφος τα τελευταία χρόνια. Απαιτεί εξειδίκευση από τον χειρουργό και άρτιο χειρουργικό εξοπλισμό. Έχει το πλεονέκτημα ότι δεν ανοίγεται το δέρμα της παλάμης ακριβώς απάνω από τον εγκάρσιο καρπιαίο σύνδεσμο και έτσι ο ασθενής έχει μικρότερες πιθανότητες εμφάνισης μετεγχειρητικού πόνου σε σύγκριση με την ανοιχτή μέθοδο.\nΤα μειονεκτήματα είναι το αυξημένο ποσοστό επιπλοκών σε σύγκριση με την ανοικτή μέθοδο, όπως ο τραυματισμός του μέσου νεύρου ή των γειτονικών καμπτήρων τενόντων, καθώς και η ελλιπής διάνοιξη του εγκαρσίου συνδέσμου του καρπού.\nΜετά την επέμβαση ο ασθενής εξέρχεται την ίδια μέρα, ενώ φέρει στο χέρι επίδεσμο/νάρθηκα και ανάρτηση. Η αφαίρεση ραμμάτων γίνεται σε 14 ημέρες περίπου. Είναι σημαντικό από την ημέρα του χειρουργείου ο ασθενής να κάνει συνεχώς κινήσεις στα δάκτυλα προκειμένου να μειωθεί το μετεγχειρητικό οίδημα.\nΈχει παρατηρηθεί ότι στις περισσότερες περιπτώσεις (περίπου στο 80% των περιπτώσεων) τα συμπτώματα υποχωρούν πολύ γρήγορα μετεγχειρητικά. Σε μικρό ποσοστό ασθενών αυτά υποχωρούν μέσα σε έξι το πολύ μήνες.


ΚΑΤΑΡΓΗΣΗ - Σελίδα 5 από 37 – ΕΙΔΗΣΕΙΣ ΤΩΡΑ\n#ΚΑΤΑΡΓΗΣΗ – ΕΙΔΗΣΕΙΣ ΤΩΡΑ\nΣύμφωνα με το νέο Μνημόνιο δεκάδες επιδόματα, όπως και το ΕΚΑΣ, θα καταργηθούν και κάποια από αυτά θα ενσωματωθούν στο Κοινωνικό Επίδομα Αλληλεγγύης (ΚΕΑ) το οποίο χορηγείται με εισοδηματικά κριτήρια.Ωστόσο για τέσσερα προνοιακά επιδόματα η κατάργηση τους θα αρχίσει από τον Σεπτέμβριο του 2017. Τα συγκεκριμένα επιδόματα είναι ύψους 10 εκατ. ευρώ. Ειδικότερα από το 2017 καταργούνται τα 8 εκατ. ευρώ που αφορούν τα συγκεκριμένα επιδόματα και η δαπάνη τους ενσωματώνεται στο Κοινωνικό Εισόδημα Αλληλεγγύης επειδή αλληλεπικαλύπτονται, ενώ άλλα 2 εκατ. καταργούνται από το 2018.Συγκεκριμένα πρόκειται για:— Το επίδομα ένδειας και φυσικών καταστροφών. Δίνονται από τους δήμους και αφορούν περίπου 500-1.300 ωφελουμένους με προϋπολογισμό 2,8 εκατ. ευρώ.— Το επίδομα απροστάτευτων τέκνων. Αφορά 13.000 ωφελουμένους με προϋπολογισμό 5,268 εκατ. για το 2016. Τα 3,952 εκατ. μεταφέρονται το 2017 και τα υπόλοιπα το 2018.Το επίδομα θα ενσωματωθεί σταδιακά στο ΚΕΑ.— Το επίδομα για την αντιμετώπιση της σχολικής διαρροής. Αφορούσε 5.000 ωφελουμένους για παρακολούθηση υποχρεωτικής εκπαίδευσης με προϋπολογισμό 1,75 εκατ. ευρώ.— Το επίδομα ΟΑΕΔ για νεοεισερχόμενους στην αγορά εργασίας. Αφορούσε σε 5.500 ωφελουμένους και είχε συνολικό ύψος 2 εκατ. ευρώ. Το 1,5 εκατ. θα κοπεί άμεσα από το 2017 και τα υπόλοιπα το 2018.\nΗ πρόταση για κατάργηση των εισαγωγικών εξετάσεων είναι εφικτή, με κατάλληλες και εύστοχες ενέργειες. Ο πρώην πρύτανης του ΕΜΠ, Νίκος Μαρκάτος, γράφει στο NEWS 247 για την επί του θέματος τεκμηριωμένη, ρεαλιστική και εφαρμόσιμη πρόταση αρχών Ο περιορισμός της πρόσβασης στα Πανεπιστήμια σε όποιον το επιθυμεί ήταν επιβεβλημένος παγκοσμίως, με δεδομένη την πρακτική αδυναμία διάθεσης των απαιτούμενων εκπαιδευτικών πόρων. Σήμερα, η τεχνολογία επιτρέπει την άρση του περιορισμού αυτού, ενώ ταυτόχρονα στην Ελλάδα το δημογραφικό πρόβλημα σε συνδυασμό με τα νέα τριτοβάθμια ιδρύματα, καθιστούν δυνατή την κατάργηση του συστήματος των εισαγωγικών εξετάσεων. Το σύστημα αυτό έχει δοκιμαστεί για δεκαετίες στην Ελλάδα, είναι σαθρό, αδιέξοδο και δημιουργεί περισσότερα προβλήματα από όσα λύνει, με χαρακτηριστικότερα εκείνα της παραπαιδείας, της μετατροπής των σχολείων σε εξεταστικά κέντρα, των μαθητών και των γονέων σε "βαθμοθήρες", αλλά και της οικονομικής αιμορραγίας της ελληνικής οικογένειας σε φροντιστήρια και ιδρύματα της αλλοδαπής. Πιστεύω ότι πρέπει κάποτε τα παιδιά μας να πηγαίνουν στο σχολείο για να μάθουν γράμματα και όχι για να περάσουν κάποιες εξετάσεις. Εχοντας πλήρη και έγκαιρη συναίσθηση των παραπάνω, είμαι ανάμεσα σε εκείνους που πρότεινα την κατάργηση των εισαγωγικών εξετάσεων από το 1993, πράγμα που ξεσήκωσε τότε θύελλα αντιδράσεων από τη συντηρητική παράταξη. Σήμερα, η πρόταση για την κατάργηση των εξετάσεων είναι πράγματι εφικτή, όχι ασφαλώς αυτόματα, αλλά με κατάλληλες και εύστοχες ενέργειες. Η κεντρική ιδέα συνοψίζεται σε τρία βήματα τα οποία θα αναφερθούν στη συνέχεια, αφού ξεκαθαριστεί εξαρχής μια βασική προϋπόθεση για την εφαρμογή τους. Η υδροκέφαλη ανάπτυξη του λεγόμενου κέντρου έχει οδηγήσει την περιφέρεια σε κάθε είδους μαρασμό, όπως είναι γνωστό αν και οι "πολιτικά ορθές" διατυπώσεις δεν είναι πάντα τόσο κατηγορηματικές. Γεγονός είναι, πάντως, ότι ο χαρακτηρισμός "περιφερειακό" σε ένα Πανεπιστήμιο δεν αφορά μόνο τη γεωγραφική του έδρα, αλλά εν πολλοίς και την ποιότητά του. Εχει εποχιακούς καθηγητές οι οποίοι εργάζονται και αμείβονται με απαράδεκτους όρους, εγκαταστάσεις που ακόμη και αν είναι ποσοτικά επαρκείς δεν λειτουργούν όπως πρέπει, και γενικότερα δεν υπάρχει πνοή δημιουργίας της κουλτούρας του Πανεπιστημίου, ως θεσμού που προσφέρει περισσότερα από κατάρτιση και του οποίου οι λειτουργοί είναι συνειδητοί υπηρέτες του που διάγουν με αξιοπρέπεια σε επίπεδο εργασιακών συνθηκών. Το πρόβλημα με τα περιφερειακά μας πανεπιστήμια δεν είναι μόνο πρόβλημα χρηματοδότησης, είναι συνολικότερα πρόβλημα ταυτότητας και κουλτούρας. Δεν είναι δυνατόν σε μια επαρχία που θεωρεί τον εαυτό της "δεύτερης κατηγορίας" να λειτουργούν Πανεπιστήμια που αγνοούν το άμεσο περιβάλλον τους. Κατά συνέπεια, και με δεδομένο ότι ακόμη και αν οι θέσεις των εισακτέων επαρκούν (που επαρκούν), αν οι υποψήφιοι φοιτητές δεν προτιμήσουν τα επαρχιακά Πανεπιστήμια, δεν είναι δυνατό να εφαρμοστεί κανένα μέτρο ελεύθερης πρόσβασης που να μην εκφυλιστεί σε περισσότερη ενδυνάμωση του υδροκεφαλισμού που μας διακατέχει σε πολλά πράγματα. Εφόσον, λοιπόν, διαθέτουμε περιφερειακά Πανεπιστήμια που δεν αισθάνονται και δεν είναι "επαρχία", μπορούν να εφαρμοστούν τρία συγκεκριμένα βήματα προς την πλήρη κατάργηση των εξετάσεων. Πρώτο βήμα είναι η άμεση θεσμοθέτηση μεταβατικής περιόδου, στην οποία θα είναι δυνατή η ελεύθερη εγγραφή σε οποιοδήποτε από τα νέα τμήματα των Πανεπιστημίων που ιδρύθηκαν την τελευταία δεκαετία. Για τα υπόλοιπα τμήματα η εγγραφή θα γίνεται με σειρά προτεραιότητας η οποία θα καθορίζεται από τη συνολική εικόνα των επιδόσεων του υποψηφίου στο σχολείο, με συντελεστές βαρύτητας που κάθε πανεπιστημιακό τμήμα θα εισάγει. Το πρώτο έτος θα περιέχει προπαρασκευαστικά μαθήματα, η επιτυχής παρακολούθηση των οποίων θα είναι προϋπόθεση για τη συνέχιση των σπουδών, χωρίς ωστόσο να μεγαλώνει η συνολική τους διάρκεια. Εφόσον κάποιος δεν ολοκληρώσει επιτυχώς το προπαρασκευαστικό έτος, θα μπορεί να μετακινηθεί σε άλλο πανεπιστημιακό τμήμα κατοχυρώνοντας τη μέχρι τώρα πορεία του αν το αντικείμενο είναι συναφές (π.χ. Ιατρική, Οδοντιατρική, Φαρμακευτική, κ.ο.κ.) ή να λάβει βεβαίωση για ό,τι έχει επιτύχει. Η μετακίνηση μεταξύ ιδρυμάτων θα είναι δυνατή τόσο για εκείνους που δεν ολοκλήρωσαν επιτυχώς το πρώτο έτος σε πανεπιστήμια όπου εισήχθηκαν με σειρά προτεραιότητας, όσο και για όσους επιθυμούν να μεταγραφούν από πανεπιστήμια στα οποία εγγράφηκαν χωρίς σειρά προτεραιότητας σε άλλα ιδρύματα. Με αυτόν τον τρόπο διασφαλίζεται ο μη αποκλεισμός των νέων και οι πολλαπλές ευκαιρίες χωρίς, όμως, το άγχος των εξετάσεων. Δεύτερο, παράλληλο, βήμα είναι η παροχή του συνόλου του εκπαιδευτικού υλικού των μαθημάτων των πανεπιστημίων, με αρχή για τα μαθήματα του πρώτου έτους, πάνω από το διαδίκτυο, στο οποίο θα έχουν δωρεάν πρόσβαση οι σπουδαστές. Ηδη το ΕΜΠ παρέχει τη δυνατότητα αυτή για περισσότερα από 10 χρόνια. Η αξιοποίηση των τεχνολογιών του διαδικτύου είναι κομβικό σημείο στην επίτευξη της ελεύθερης πρόσβασης αφού όχι μόνο θα συμβάλλει στην αντιμετώπιση προβλημάτων χώρου, αλλά θα μειώσει κατακόρυφα και το κόστος των συγγραμμάτων, τα οποία θα μπορούν να διατίθενται σε ηλεκτρονική μορφή, λύνοντας ταυτόχρονα και τη διαμάχη του "μοναδικού συγγράμματος" που ταλανίζει για χρόνια την ακαδημαϊκή κοινότητα και τους φοιτητές. Τρίτο βήμα είναι η πλήρης κατάργηση της σειράς προτεραιότητας στην εγγραφή, η οποία θα αποδεσμεύσει οριστικά το σχολείο από το ρόλο του βαθμοθηρικού και εξεταστικού προθάλαμου για τα πανεπιστήμια. Αυτή θα μπορεί να γίνει μετά από μια μεταβατική περίοδο τριών ή τεσσάρων ετών, στην οποία θα κανονικοποιηθούν όλες οι λειτουργικές παράμετροι του νέου συστήματος και θα θεσμοθετηθεί η νέα δυναμική του. Παράλληλα, θα έχουν αναμορφωθεί, όπου χρειάζεται, τα αναλυτικά προγράμματα του σχολείου ώστε να παρέχει χρήσιμη, αυτοτελή και ουσιαστική γνώση. Στο ίδιο διάστημα θα έχει προχωρήσει η εσωτερική οργάνωση των πανεπιστημίων σχετικά με την παροχή του ηλεκτρονικού εκπαιδευτικού υλικού, την οργάνωση των μαθημάτων του πρώτου έτους και τη διαχείριση της ελεύθερης κινητικότητας των σπουδαστών. Στόχος πρέπει να είναι η πλήρης κατάργηση της σειράς προτίμησης εγγραφής σε όλα τα πανεπιστήμια μέχρι το 2020-2021. * Ο Νίκος Μαρκάτος είναι Ομοτ. Καθηγητή ΕΜΠ, π.Πρύτανης, Επισκέπτης Καθηγητής, Παν.Τέξας Α&Μ.\n11/05/2017 - 11:17\nΠάντης για Πανελλαδικές εξετάσεις: “Σύστημα αδιάβλητο αλλά παιδαγωγικά δεν είναι το καλύτερο”\nΠΑΝΕΛΛΑΔΙΚΕΣ ΕΞΕΤΑΣΕΙΣ – ΚΑΤΑΡΓΗΣΗ: “Οι πανελλαδικές εξετάσεις, ναι μεν είναι ένα σύστημα το οποίο είναι αδιάβλητο, από την άλλη όμως παιδαγωγικά δεν είναι το καλύτερο σύστημα, για να βλέπει κάποιος…\nΟΑΕΔ: “Καταργείται ένα ακόμα επίδομα”\nΥπάλληλοι ΟΑΕΔ: Αντί για περικοπή επιδομάτων, που απευθύνονται και σε νέους ανέργους – Καλούν την Κυβέρνηση να υιοθετήσει επέκταση και αύξηση στην κάθε είδους στήριξη των ανέργων\nΣειρά αλλαγών στην παιδεία μέσα στην επόμενη τριετία σχεδιάζει η κυβέρνηση. Βασικό θέμα είναι η κατάργηση των Πανελλαδικών εξετάσεων που εξήγγειλε ο πρωθυπουργός Αλ. Τσίπρας κατά τη διάρκεια της επίσκεψης του, στο υπουργείο Παιδείας, όπου και συναντήθηκε με τον υπουργό Κ. Γαβρόγλου και τα υπόλοιπα στελέχη της ηγεσία του. Ο πρωθυπουργός ανακοίνωσε τις προωθούμενες αλλαγές στην παιδεία στη διάρκεια συνέντευξης Τύπου που έδωσε στο Υπουργείο Παιδείας. Αναφέρθηκε στους άμεσους στόχους για το επόμενο διάστημα, δίνοντας έμφαση στην επέκταση του θεσμού του ολοήμερου σχολείου, των σχολικών γευμάτων, της υποχρεωτικής εκπαίδευσης, ώστε να περιλαμβάνει το νήπιο και το προνήπιο, στην δημιουργία «Πανεπιστημίου Δυτικής Αττικής» με την συγχώνευση των ΤΕΙ Αθήνας και Πειραιά και κυρίως στην κατάργηση των Πανελλαδικών εξετάσεων, μέσω της ενίσχυσης του λυκείου, κάτι που θα σημαίνει «λιγότερα μαθήματα, αλλά περισσότερες ώρες», όπως είπε χαρακτηριστικά. Ο ίδιος έδωσε τους 5 βασικούς άξονες των προωθούμενων αλλαγών οι οποίοι είναι οι εξής: 1. Ενίσχυση των δημοτικών σχολείων. 2. Αναβάθμιση του Λυκείου. 3. Ομαλοποίηση της διαδικασίας εξετάσεων για την εισαγωγή στην Τριτοβάθμια εκπαίδευση. 4. Ενίσχυση των ΑΕΙ και ΤΕΙ με πόρους και θεσμικές αλλαγές. 5. Επένδυση στην έρευνα και στην τεχνογνωσία. Για τις Πανελλαδικές σχεδιάζεται αναβάθμιση των δύο τελευταίων τάξεων του Λυκείου, που θα οδηγήσει στην κατάργηση των Πανελλαδικών. Το υπουργείο Παιδείας προχωρά άμεσα στην υλοποίηση της 14χρονης υποχρεωτικής εκπαίδευσης, εντός της επόμενης τριετίας, δηλαδή εκτός από δημοτικό, γυμνάσιο και λύκειο, το νήπιο και το προνήπιο. Από τον Σεπτέμβριο θα εφαρμοστεί ολοήμερο σχολείο σε όλα τα σχολεία της χώρας, και τα μονοθέσια, διθέσια και τριθέσια σχολεία, συνολικά 830 μονάδες σε κάθε γωνιά της χώρας μας. Σταδιακά θα μειωθεί ο αριθμός των μαθητών ανά τμήμα σε νήπια και δημοτικά με όριο σε δυο χρόνια να μην είναι πάνω από 22. Το υπουργείο Παιδείας προχωρά σε πρωτοβουλία με ειδική αναφορά στα ΤΕΙ Αθήνας και Πειραιά. Πρόθεσή είναι μετά την αξιολόγηση αυτά τα δύο ιδρύματα να δημιουργήσουν ένα νέο πανεπιστήμιο, το Πανεπιστήμιο Δυτικής Αττικής, όπου θα δημιουργηθούν και διετείς δομές που θα δίνουν ευρωπαϊκούς τίτλους για τους αποφοίτους των επαγγελματικών λυκείων. ΣΧΕΤΙΚΑ TAGS Πανελλαδικές 2017\nΌπως προκύπτει από το κείμενο της συμφωνίας, τα οικογενειακά επιδόματα περικόπτονται κατά 8 εκατ. το 2017 και κατά 10 εκατ. το 2018, ενώ κατά 58% εκατ. ευρώ μειώνεται το επίδομα…\nΤσίπρας: “Καταργούνται οι Πανελλαδικές εξετάσεις” – Οι σαρωτικές αλλαγές στην εκπαίδευση\nΌλα όσα είπε ο πρωθυπουργός από το Υπουργείο Παιδείας: Ιδρύεται Πανεπιστήμιο Δυτικής Αττικής από την συγχώνευση των ΤΕΙ Αθήνας και Πειραιά – Ολοήμερα και τα μονοθέσια, διθέσια και τριθέσια δημοτικά…\n09/05/2017 - 14:12\nΑΣΕΠ: Ουσιαστική κατάργηση του ΑΣΕΠ πρόκειται να συμβεί μέσω φωτογραφικών ρυθμίσεων που θα επιτρέψουν στην κυβέρνηση να μονιμοποιήσει περίπου 40.000 συμβασιούχους, την ώρα που η Ελλάδα στενάζει εγκλωβισμένη στην μέγγενη…\nΤέλη Ιουνίου έρχονται οι ρυθμίσεις για το νέο Λύκειο\n«Μιλάμε για ριζική αναμόρφωση και αναβάθμιση των δύο τελευταίων τάξεων του Λυκείου, που είναι εξαιρετικά προβληματικές. Θέλουμε σε τρία χρόνια να μπαίνει κανείς με το βαθμό του απολυτηρίου, δίχως άγχος,…\n27/04/2017 - 9:34\n“Μη μιλάτε για τις Πανελλήνιες εξετάσεις”\nΤελικά υπάρχει πρόβλημα ακόμα και με τη γλωσσική επικοινωνία και όχι μόνο με τη δημαγωγία και με τη στείρα κομματική ορολογία και φτηνή προπαγάνδα του Υπουργείου Παιδείας.\nΠΑΝΕΛΛΑΔΙΚΕΣ ΕΞΕΤΑΣΕΙΣ: «Ο πρωθυπουργός στην ομιλία του αναφέρθηκε σε ένα σύνολο θεμάτων που αφορούν την Παιδεία», αναφέρει ο κ. Γαβρόγλου σε δήλωσή του στο ΑΠΕ-ΜΠΕ.\nΠοια είναι τα…πλάνα της Κυβένησης για να μην πετσοκοπούν άγρια οι συντάξεις;\nΠερικοπές σε κύριες και επικουρικές συντάξεις, μείωση της εθνικής σύνταξης και κατάργηση εκπτώσεων θα προτείνει η τρόικα άμα τη αφίξει της στην Αθήνα, την ερχόμενη Τρίτη.\n25/02/2017 - 21:43\nΕπιστρέφουν οι θεσμοί με 4 σενάρια στη φαρέτρα τους\nΜε νέο ασφαλιστικό που περιλαμβάνει αλλαγές σε 4 άξονες αναμένεται να φτάσουν οι θεσμοί. Στο τραπέζι των συζητήσεων δεν είναι μόνο το θέμα νέων περικοπών σε κύριες και επικουρικές συντάξεις,…


Βενετία: Απαγορεύει την είσοδο κρουαζιερόπλοιων στο ιστορικό της κέντρο - 01.04.2021, Sputnik Ελλάδα\nΒενετία: Απαγορεύει την είσοδο κρουαζιερόπλοιων στο ιστορικό της κέντρο\nΟι Ιταλοί υπουργοί συμφώνησαν πως τα μεγάλα κρουαζιερόπλοια και τα ογκώδη πλοία μεταφοράς εμπορευματοκιβωτίων δεν θα μπαίνουν στο κανάλι Giudecca που οδηγεί\nΟι Ιταλοί υπουργοί συμφώνησαν πως τα μεγάλα κρουαζιερόπλοια και τα ογκώδη πλοία μεταφοράς εμπορευματοκιβωτίων δεν θα μπαίνουν στο κανάλι Giudecca που οδηγεί στην ιστορική πλατεία Αγίου Μάρκου της «Γαληνοτάτης». Ο υπουργός Πολιτισμού Ντάριο Φραντσεσκίνι ανέφερε πως η απόφαση -την οποία χαιρέτισε ως σωστή και πολυαναμενόμενη εδώ και χρόνια- ελήφθη μετά από ανάλογο αίτημα της Unesco. Τα ογκώδη πλοία θα μπορούν τώρα να «δένουν» στο βιομηχανικό λιμάνι της πόλης, έως ότου βρεθεί μόνιμη λύση. Τα κρουαζιερόπλοια δεν επιτρέπονται ήδη, όμως λόγω κορονοϊού, να μπαίνουν στη Βενετία, κάτι που έχει βελτιώσει θεαματικά την ποιότητα του νερού στα κανάλια. Όπως επιμένουν εδώ και χρόνια πολλοί, τα μεγάλα πλοία προκαλούν ρύπανση και διαβρώνουν τις βάσεις της πόλης που συχνά πυκνά βιώνει σοβαρές πλημμύρες. Η πίεση να απαγορευτούν τα πλοία στη «Γαληνοτάτη» κορυφώθηκε το 2019, όταν ένα κρουαζιερόπλοιο προσέκρουσε σε προβλήτα, τραυματίζοντας πέντε ανθρώπους. Η ιταλική κυβέρνηση αναζητά εναλλακτικές λύσεις για το σημείο που θα μπορούν να ελλιμενίζονται τα ογκώδη σκάφη.\nκρουαζιερόπλοιο, βενετία, πλοία, απαγόρευση\n16:30 01.04.2021 (Ανανεώθηκε: 18:09 01.04.2021)\n© AP Photo / Luca BrunoΚρουαζιερόπλοιο στη Βενετία\nΟι ιταλικές αρχές ενέκριναν εκ νέου απαγόρευση εισόδου των κρουαζιερόπλοιων στο ιστορικό κέντρο της Βενετίας.\nΟι Ιταλοί υπουργοί συμφώνησαν πως τα μεγάλα κρουαζιερόπλοια και τα ογκώδη πλοία μεταφοράς εμπορευματοκιβωτίων δεν θα μπαίνουν στο κανάλι Giudecca που οδηγεί στην ιστορική πλατεία Αγίου Μάρκου της «Γαληνοτάτης».\nΟ υπουργός Πολιτισμού Ντάριο Φραντσεσκίνι ανέφερε πως η απόφαση -την οποία χαιρέτισε ως σωστή και πολυαναμενόμενη εδώ και χρόνια- ελήφθη μετά από ανάλογο αίτημα της Unesco. Τα ογκώδη πλοία θα μπορούν τώρα να «δένουν» στο βιομηχανικό λιμάνι της πόλης, έως ότου βρεθεί μόνιμη λύση.\nΤα κρουαζιερόπλοια δεν επιτρέπονται ήδη, όμως λόγω κορονοϊού, να μπαίνουν στη Βενετία, κάτι που έχει βελτιώσει θεαματικά την ποιότητα του νερού στα κανάλια.\nΌπως επιμένουν εδώ και χρόνια πολλοί, τα μεγάλα πλοία προκαλούν ρύπανση και διαβρώνουν τις βάσεις της πόλης που συχνά πυκνά βιώνει σοβαρές πλημμύρες.\nΗ πίεση να απαγορευτούν τα πλοία στη «Γαληνοτάτη» κορυφώθηκε το 2019, όταν ένα κρουαζιερόπλοιο προσέκρουσε σε προβλήτα, τραυματίζοντας πέντε ανθρώπους.\nΗ ιταλική κυβέρνηση αναζητά εναλλακτικές λύσεις για το σημείο που θα μπορούν να ελλιμενίζονται τα ογκώδη σκάφη.


Apple: Ζητά ακόμη 179 εκατ. δολάρια από τη Samsung - Star.gr\nΤΕΧΝΟΛΟΓΙΑ Παρασκευή, 25 Δεκεμβρίου 2015, 18:19\nΓια τις πατέντες που παραβίασε\nΗ Apple από την πλευρά της φαίνεται ότι δεν ικανοποιείται από καμία δικαστική απόφαση υπέρ της και ζητά από την Samsung επιπλέον 179 εκατ. δολάρια ως συμπληρωματική αποζημίωση. Το ποσό προκύπτει λόγω του γεγονότος ότι 5 smartphones της Samsung που παραβίασαν πατέντες της Apple, συνέχισαν να διατίθενται στην αγορά. Η απόφαση του δικ��στηρίου βγήκε τον Αύγουστο του 2012.\nΔιαβάστε επίσης: Samsung: Πληρώνει την Apple $548 εκατ. για τις πατέντες που παραβίασε.


Διαζύγιο Λιάγκα-Σκορδά: «Ο πραγματι��ός λόγος για τον... - Star.gr\nMEDIA Πέμπτη, 10 Νοεμβρίου 2016, 16:28\nΔιαζύγιο Λιάγκα-Σκορδά: «Ο πραγματικός λόγος για τον χωρισμό είναι ένας»!\n"Η καθημερινότητα σκότωσε την ερωτική τους ζωή.Το διαζύγιο ήταν μονόδρομος"\nΌλο και περισσότερες λεπτομέρειες βγαίνουν στο «φως» για τον χωρισμό του Γιώργου Λιάγκα και της Φαίης Σκορδά που έπεσε σαν βόμβα στη showbiz, παρά τις φήμες περί κρίσης στο γάμο τους το περασμένο καλοκαίρι.\nΑν και το ζευγάρι στη κοινή του δήλωση στην Real News δεν εξήγησε τους λόγους που αποφάσισε να π��ρει χωριστούς δρόμους, σύμφωνα με το Down Town «Ο πραγματικός λόγος για το χωρισμό είναι ένας. Η Φαίη μετά τη γέννηση του δεύτερου παιδιού τους, αφοσιώθηκε στο μεγάλωμά τους».\n«Εστίασε το ενδιαφέρον της στα παιδιά και έβαλε σε δεύτερη μοίρα τη σχέση της με τον Γιώργο. Έτσι από ερωτευμένο ζευγάρι έγιναν φίλοι και συνεργάτες. Η απαιτητική καθημερινότητα σκότωσε την ερωτική τους ζωή. Συμβαίνει καθημερινά σε εκατοντάδες ζευγάρια γύρω μας... Το διαζύγιο ήταν μονόδρομος» αποκάλυψε φίλη της Φαίης που γνωρίζει πολλά.\nΤην ίδα ώρα, συνεργάτης του περιοδικού ανέφερε στο περιοδικό: «Η ρουτίνα νίκησε το ζευγάρι. Ήταν συνέχεια μαζί και αυτό ήταν καταλυτικό για να επέλθει η φθορά. Βρίσκονταν καθημερινά στη δουλειά πάνω από 13 ώρες τη μέρα και μετά σπίτι. Αυτό έφερε την τριβή στη σχέση τους. Συχνά μετέφεραν στο σπίτι τα προβλήματα της δουλειάς. Δεν έβαζαν όρια ανάμεσα στην οικογενειακή και την επαγγελματική ζωή και αυτό δημιούργησε πολλά προβλήματα. Άλλωστε, ο Γιώργος και η Φαίη ήταν το πρώτο ζευγάρι που μετέφερε τη σχέση του στο γυαλί και αυτό έγινε μπούμερανγκ.»\nΣυνεργάτης Λιάγκα-Σκορδά: «Έχει τύχει να ακούσω να λέει ο ένας στον άλλον σε μισώ»


Ο Αβενάτι ισχυρίζεται ότι ο Κόεν, έχει ηχογραφήσει πολλές από τις συζητήσεις που είχε με τον Τραμπ - EL\nΟ Αβενάτι ισχυρίζεται ότι ο Κόεν, έχει ηχογραφήσει πολλές από τις συζητήσεις που είχε με τον Τραμπ\nΟ Μάικλ Αβενάτι, ο δικηγόρος της πρωταγωνίστριας αισθησιακών ταινιών Στόρμι Ντάνιελς στην μήνυσή της κατά του προέδρου Ντόναλντ Τραμπ,\nισχυρίστηκε ότι ο πρώην προσωπικός δικηγόρος του προέδρου Μάικλ Κόεν έχει καταγράψει περισσότερες από μία συζητήσεις με τον Τραμπ. Ο Αβενάτι ισχυρίζεται ότι γνωρίζει “την ουσία” των συζητήσεων αυτών, μεταδίδει το ABC News.\n“Γνωρίζω την ουσία μερικών από αυτές τις συζητήσεις,” ο Αβενάτι δήλωσε στον παρουσιαστή Τζορτζ Στεφανόπουλο της εκπομπής “This Week” του ABC News.\nΗ εφημερίδα “The New York Times” ήταν η πρώτη που αναφέρθηκε στην ύπαρξη μιας ηχογραφημένης συζήτησης μεταξύ του (τότε) προεδρικού υποψηφίου Τραμπ και του Κόεν, που ήταν προσωπικός δικηγόρος του, κατά το συγκεκριμένο χρονικό διάστημα. Στο ηχογραφημένο αυτό υλικό, το οποίο εντοπίστηκε από την κατάσχεση που έκαναν οι αρχές σε προσωπικές συσκευές επικοινωνίας και υπολογιστών που χρησιμοποιούσε ο Κόεν, ο Τραμπ μιλάει για μία πληρωμή σε σχέση με το πρώην μοντέλο του Playboy Κάρεν ΜακΝτούγκαλ.\nΗ ΜακΝτούγκαλ από την πλευρά της, είπε ότι είχε μία “ρομαντική σχέση” 10 μηνών με τον Τραμπ.\nπου είχε υπογράψει με την εταιρία American Media Inc. (ΑΜΙ), που είναι η μητρική εταιρία της εφημερίδας ταμπλόιτ “The National Enquirer.” Η ΑΜΙ αγόρασε τα δικαιώματα της ιστορίας της ΜακΝτούγκαλ για το ποσό των 150.000 δολαρίων, τον Αύγουστο του 2016. Στο πλαίσιο της συμφωνίας αυτής, η ΜακΝτούγκαλ, συμφώνησε να γράφει σχόλια για την AMI, αλλά και να εμφανίζεται στα εξώφυλλα των περιοδικών για την φυσική κατάσταση (fitness) που εκδίδει η ίδια εταιρία.\nΣύμφωνα με την μήνυση που κατέθεσε η ΜακΝτούγκαλ, η ΑΜΙ συνωμότησε με τον Τραμπ και τον Κόεν “ν’ αγοράσει την ιστορία χωρίς να την εκδώσει, καθώς ο εκτελεστικός διευθυντής της εταιρίας, Ντέιβιντ Πέκερ ήταν στενός φίλος του Τραμπ. Η πρακτική αυτή είναι γνωστή στον χώρο των αμερικανικών ΜΜΕ ως “catch and kill.”\nΟ Τραμπ μέσω εκπροσώπων του, έχει αρνηθεί τον ισχυρισμό της ΜακΝτούγκαλ ότι οι δύο τους είχαν σχέση. Τον Φεβρουάριο, ένας εκπρόσωπος του Λευκού Οίκου δήλωσε στο ABC News, “Αυτή είναι μία παλιά ιστορία και είναι κυρίως μία κατασκευασμένη είδηση. Ο πρόεδρος δηλώνει ότι ποτέ δεν είχε σχέση με την ΜακΝτούγκαλ.”\n“Εάν κάνω λάθος για την ύπαρξη των ηχογραφήσεων,” δήλωσε ο Αβενάτι στην εκπομπή “This Week” “τότε, γιατί δεν έχουμε τον κ. Τραμπ ή τους δικηγόρους του να βγουν σήμερα, τώρα, μπροστά και να ισχυριστούν ότι δεν υπάρχουν άλλες ηχογραφήσεις.”\nΈνας δικηγόρος του Κόεν, ο Μπρεντ Μπλέικλι δήλωσε ότι ουδέποτε, ο ίδιος ή ο πελάτης του “παρείχε κάποια πληροφορία στον κ. Αβενάτι ή έχουν συνεργαστεί με οποιοδήποτε τρόπο με τον κ. Αβενάτι ή έχουν κάποιο ενδιαφέρον συνεργασίας με τον ίδιο, για την πρόκληση ζημιάς στον πρόεδρο Τραμπ.”\n“Τα ζητήματα του κ. Κόεν δεν θα τεθούν στο δικαστήριο της κοινής γνώμης, αλλά στην αίθουσα του δικαστηρίου,” τόνισε ο Μπλέικλι που εκπροσωπεί τον Κόεν στην υπόθεση της Ντάνιελς.\n“Όλες οι πληροφορίες που κατάσχεσε το FBI δεν είναι μυστικές,” δήλωσε ο Αβενάτι υπερασπιζόμενος τον ισχυρισμό του. “Ο μόνος τρόπος που θα ήταν μη αποδεκτό να τις έχω, είναι από το FBI ή από κάποιο στέλεχος στις υπηρεσίες επιβολής του νόμου. Υπάρχει μία σειρά άλλων τρόπων, με τους οποίους θα μπορούσα να πάρω αυτές τις πληροφορίες… Θα μπορούσα να τις είχα λάβει από τον Μάικλ Κόεν, θα μπορούσα να τις είχα λάβει από τον δικηγόρο του, θα μπορούσα να τις είχα λάβει από άλλους,” τόνισε ο Αβενάτι\nPrevΠροηγούμενο ΆρθροΟικολόγοι Πράσινοι: Ο Μάνος δεν θα φύγει από κοντά μας\nΕπόμενο ΆρθροΈριξε μπουνιά σε οπαδό που τον έβρισε ο Χιγκίτα! (ΒΙΝΤΕΟ)Next


ΔΗΜΟΘΟΙΝΙΑ • Προβολή θέματος - Αναμένουν τον μεσία τους (μάγδης)\nΑναμένουν τον μεσία τους (μάγδης)\nἀπό ΧΑΒΟΥΤΣΑΣ ΒΛΑΣΗΣ » Κυρ 07/05/2006 18:22\nΤα δάκρυα τρέχουν ποτάμι στα πρόσωπα αυτών που πιστεύουν αληθινά, που αδημονούν για την επιστροφή του Μαχντί, για να φέρει τη δικαιοσύνη και την ειρήνη σε ένα διεφθαρμένο κόσμο. Οι περισσότεροι προέρχονται από τις στρατιές των φτωχών του Ιράν, που κατά κανόνα είναι οπαδοί του προέδρου Αχμαντινετζάντ.\nΚάθε Τρίτη με το σούρουπο, φθάνουν κατά χιλιάδες, με αυτοκίνητα λεωφορεία. Κάτω από τα φώτα του μεγαλοπρεπούς τεμένους του Μαχντί - παραγγελία του ίδιου του Ιμάμη, σύμφωνα με την παράδοση στο Τζαμκαράν, προάστιο της πόλης Κομ και δεύτερη πιο ιερή τοποθεσία των σιιτών στη χώρα, στρώνουν τα κιλίμια μετά την απογευματινή προσευχή. Οικογένειες από μακρινές επαρχίες, νέοι με την προσδοκία ζωγραφισμένη στα πρόσωπα τους, γυναίκες που περιμένουν ένα θαύμα για να θεραπευτούν.\nΓράφουν τις ελπίδες τους, τα όνειρα τους, σε ένα κομμάτι χαρτί και το ρίχνουν σε δύο πηγάδια-ένα για τους άνδρες και ένα για τις γυναίκες. Από εκεί τα μηνύματα θα φτάσουν στον ιμάμη. Λέγεται ότι εάν κάποιος καταφέρει να επισκεφθεί το τζαμί 40 Τρίτες στην σειρά , οι επιθυμίες του θα εκπληρωθούν.\nΠολλοί Ιρανοί πιστεύουν ότι αυτό είναι το <μέρος των θαυμάτων>.\nΟ 12ος ΑΠΟΓΟΝΟΣ\nΣύμφωνα με την εκδοχή των σιιτών για το ισλάμ, ο 12ος απόγονος του προφήτη Μωάμεθ, γνωστός ως 12ος ιμάμης ή Μαχντί ή <<κρυμμένος ιμάμης>>, που πιστεύεται ότι γεννήθηκε το 868 μ.χ εξαφανίστηκε σε ηλικία πέντε ή επτά ετών, πριν από περίπου 11 αιώνες. Φοβούμενος την καταδίωξη από το ισχυρό τότε Χαλιφάτο των Σουνιτών στη Βαγδάτη, ο Μαχντί που ανακηρύχθηκε 12 ος ιμάμης στην πόλη Σαμάρα του Ιράκ μετά τον θάνατο του επίσης ιμάμη πατέρα του- έπεσε σε μια κατάσταση που οι σιίτες αποκαλούν <απόκρυψη>, κάτι σαν αναστολή της υπαρξής του. Λέγεται ότι αναζήτησε καταφύγιο σε μια σπηλιά κάτω από το τέμενος της Σαμάρα, που στη συνέχεια σφραγίστηκε με μια πύλη, η οποία αποκαλείτε Πύλη της Απόκρυψης. Ο θεός - πιστεύουν οι σιίτες - θέλησε να προφυλάξει τον Μαχντι από τους ανθρώπους για να τον εμφανίσει ξανά, όταν οι συνθήκες θα είναι οι κατάλληλες, δηλαδή όταν ο κόσμος βιώνει πια ολοκληρωτικά την καταπίεση, την τυραννία, τους πολέμους και την αιματοχυσία, για να καθοδηγήσει την ανθρωπότητα στην σωτηρία.\nΑυτή η επιστροφή του 12 ου ιμάμη θα γίνει λίγο πρίν από την Ημέρα της Κρίσεως και το <τέλος της ιστορίας>.\nΟ μάχντι θα γυρίσει επικεφαλής του στρατού του Καλού και της δικαιοσύνης και θα πολεμήση τις δυνάμεις του Κακού, σε μια τελευταία ολοκληρωτική, αποκαλυπτική μάχη.\nΌταν το κακό θα έχει ηττηθεί ολοκληρωτικά, ο ιμάμης θα ενώσει τους μουσουλμάνους, θα φέρει την ειρήνη και την δικαιοσύνη στον πλανήτη και θα ηγηθεί προσευχής στη Μέκκα, όπου θα παρίσταται και ο Ιησούς, ο HADHRAT ISA, όπως τον κόσμο και την διάρκεια της εξουσίας του καθορίζεται από τον αριθμό - σύμβολο <7> - μπορεί επτά μήνες ή επτά χρόνια ή και 70 - και θα επιτύχει την απόλυτη σύμπνοια μεταξύ των λαών.\nΑν και για την πλειονότητα των σιιτών ο Μάχντι είναι ο τελευταίος από τους 12 αληθινούς κληρονόμους του Μωάμεθ, αρκετοί είναι αυτοί - μεταξύ των οποίων και κληρικοί - που αντιμετωπίζουν την προφητεία της επιστροφής του ως αλληγορία. Αλλά αυτή την περίοδο, που πολλοί Ιρανοί πιστεύουν ότι η χώρα τους απειλείτε από την Δύση, ο Μάχντι μπορεί να αναδειχθεί σε ένα χρήσιμο σύμβολο για να συσπειρώσει η κυβέρνηση τον λαό.\nΣτην Ουάσιγκτον και σε άλλες πρωτεύουσες τα κηρύγματα για την επερχόμενη αποκάλυψη προκαλούν ανησυχία. Ειδικά η προσήλωση του προέδρου του Ιράν.\nΠΙΣΩ ΑΠΟ ΤΗΝ ΕΠΑΝΕΜΦΑΝΙΣΗ\nΑπό την περίοδο που ήταν δήμαρχος της Τεχεράνης, ο Μαχμούντ Αχμαντινετζάντ δεν έχει κρύψει την πίστη του στην επανεμφάνιση του Μάχντι.\nΛέγεται ότι μυστικά το 2004 είχε ζητήσει από το Δημοτικό Συμβούλιο να φτιάξει μια μεγάλη λεωφόρο για την επιστροφή του <κρυμμένου ιμάμη>.\nΕνώ, ένα χρόνο αργότερα, ως πρόεδρος - πλέον - αφιέρωσε κονδύλι 17 εκατομμυρίων δολαρίων για το τζαμί στο Τζαμκαράν, παροτρύνοντας να κατασκευαστεί και σιδηροδρομική γραμμή που θα συνδέει την ιερή τοποθεσία με την πρωτεύουσα.\nΟ Ιρανός πρόεδρος συχνά αναφέρεται στον προφήτη, όπως για παράδειγμα στην πρώτη του εμφάνιση ενώπιον της Γενικής Συνέλευσης του ΟΗΕ τον περασμένο Σεπτέμβριο, όπου προσευχήθηκε <να επισπεύσει ο Θεός την επιστροφή του>.\nΠολλοί επικριτές του υποστηρίζουν ότι ο Αχμαντινετζάντ θέλει έτσι να χειραγωγήσει τα εκατομμύρια των πιστών, ωστόσο ελάχιστοι αμφισβητούν την ειλικρίνεια της πίστης του.\n<<Ο Μπούς διακηρύσσει ότι ο Θεός του είπε να επιτεθεί στο Ιράκ και το Αφγανιστάν>> - λέει ο Αμίρ Μοχέμπάν, δημοσιογράφος της συντηρητικής εφημερίδας <<Ρεσαλάτ>> και ο Αχμαντινετζάντ έχει αναλάβει μια συγκεκριμένη αποστολή. Εάν εκτιμά κάποιος ότι ο Μαχντί θα επιστρέψει σε δύο, τρία ή τέσσερα χρόνια για να είναι διαλλακτικός; Το αντίθετο. Αυτή θα είναι η στιγμή για να φανεί σκληρός και αποφασιστικός και να προετοιμάσει την εκπλήρωση των προφητειών>>.\nΚαι η κλιμακούμενη κρίση, κυρίως με την Ουάσιγκτον, φαίνεται ότι ανοίγει κάποιο δρόμο. Ο Ιρανός πρόεδρος, σύμφωνα με ορισμένα δημοσιεύματα, φέρεται να προέβλεψε ότι η επιστροφή του ιμάμη θα γίνει στα επόμενα δύο χρόνια.\nΗ δήλωση έγινε το περασμένο καλοκαίρι. Επομένως η αναμενόμενη εμφάνιση του Μάχντι θα γίνει , σύμφωνα με τις εκτιμήσεις αυτές, στα μέσα του 2007.\nΉδη λειτουργεί ειδική τηλεφωνική γραμμή για όσους έχουν απορίες για το πότε και το πώς θα γυρίσει ο Μάχντι και έχει ανοίξει και ειδική ιστοσελίδα του Ινστιτούτου με την ονομασία Λμπρό Μέλλον (bright future).\n<< Tι πρέπει να κάνουμε για να επιστρέψει πιο γρήγορα ο ιμάμης;>> είναι η συνηθισμένη ερώτηση.\n<< Ο κόσμος αγωνιά να μάθει>>, λέει ο Αλί Λάρι, κληρικός στο Ινστιτούτο, << ο χρόνος δεν είναι σαφής, αλλά οι συνθήκες είναι πιο ξεκάθαρες>>.\nΚαι οι γραφές των σιιτών περιγράφουν σκηνές παρόμοιες με αυτές της Αποκάλυψης.\nΌπως, για παράδειγμα, όταν οι δυνάμεις του κακού θα έρθουν από την Συρία και το Ιράκ και η μεγάλη μάχη θα γίνει στη πόλη Κούφα του Ιράκ - κοντά στην ιερή για τους σιίτες πόλη Νατζάφ.\nΟι αρχηγοί τους, που ονομάζονται Σοφιάνι και Ντατζόλ (κάτι σαν τον Αντίχριστο) , θα σκοτωθούν από τις δυνάμεις του Καλού, που θα έχουν ηγέτη τους έναν <<άνδρα από το Χορασάν>>, μια επαρχεία στο Βόρειοανατολικό Ιράν.\n<< Από την αποκατάσταση του χάσματος μεταξύ πλουσίων και φτωχών, μέχρι την πρόκληση προς τις ΗΠΑ και το Ισραήλ και την ανάδειξη του πυρηνικού προγράμματος της χώρας, όλα τα μεγάλα θέματα του Ιράν σχεδιάζονται με στόχο να θέσουν τα θεμέλια για την επιστροφή του Μαχντί>>, υποστηρίζει ο Σκοτ Πέτερσον στην εφημερίδα <<Christian science monitor>>.\nΜέχρι τώρα ο ανώτατος πνευματικά ηγέτης της χώρας Αλί Χαμενεί δεν έχει <<διαμαρτυρηθεί>>, έτσι κι αλλιώς όμως ο Αχμαντινετζάντ φαίνεται ότι έχει καλυμμένα τα νώτα του.\nΚαθοδηγητής και μέντορας του είναι ο Αγιατολάχ Μεσμπά Γιαζντί, ο οποίος πιθανώς να είναι ο επόμενος πνευματικός ηγέτης της χώρας.\nΑρκετοί αναλυτές πιστεύουν ότι το καλοκαίρι ή το αργότερο το φθινόπωρο θα διεξαχθούν οι κρίσιμες εκλογές του λεγόμενου Συμβουλίου των Ειδικών - των 86 κληρικών, που εκλέγει τελικά με τη σειρά του τον πανίσχυρο πνευματικό ηγέτη του Ιράν - και ο Γιαζντί λέγεται ότι προετοιμάζει το έδαφος για την ανάδειξη του.\nΘεωρείτε από τους κορυφαίους ειδικούς στη φιλοσοφία των σιιτών, αλλά και ακραίος σε κοινωνικά και πολιτιστικά θέματα, με έντονη περιφρόνηση για τον δυτικό πολιτισμό.\nΌποιο και αν είναι το αποτέλεσμα, αυτή η εκλογή αναμέτρηση θα έχει επιπτώσεις στις πολιτικές εξελίξεις της χώρας. Εάν επικρατήσει η νέα ακραία ελίτ, μπορεί να προχωρήσει σε μεγάλες μεταρρυθμίσεις των πολιτικών δομών της χώρας, με στόχο <<την επερχόμενη σύγκρουση των πολιτισμών>>, όπως προβλέπεται μέσα από τις προφητείες για την επιστροφή του Μαχντί.\nΕάν χάσει, όμως, η <<παλιά φρουρά>>, με επικεφαλής τον πρώην πρόεδρο Ραφσανζανί, μπορεί να συνάψει συμμαχία με τον Χαμενεί και να εκδιώξη τον Αχμαντινετζάντ στις επόμενες βουλευτικές εκλογές σε δύο χρόνια.\nΕφημερίδα <<Επενδυτής>> 30/4/2006


Τι γίνεται με τα κουνούπια και τα κρούσματα ελονοσίας; - Iatropedia\nΤι γίνεται με τα κουνούπια και τα κρούσματα ελονοσίας;\nΟ γενικός γραμματέας Δημόσιας Υγείας βεβαίωσε προ ημερών ότι ελήφθησαν όλα τα αναγκαία προληπτικά μέτρα ώστε να μην έχουμε πρόβλημα με τα κουνούπια το φετινό καλοκαίρι, κάποιοι τον αμφισβητούν αλλά τα νέα κρούσματα ελονοσίας στην Πελοπόννησο εγείρουν ερωτηματικά...\nΤο Εθνικό Κέντρο Αιμοδοσίας έχει θέσει σε καραντίνα όσους αιμοδότες ζουν σε4 10 δήμους των νομών Αχαϊας και Ηλιείας καθώς εκεί εμφανίστηκαν τα τελευταία 24ωρα ελονοσίας.\nΔεν μπορούν να προχωρήσουν μέχρι νεοτέρας σε αιμοδοσία τα άτομα που κατοικούν ή επισκέφθηκαν περιοχές των δήμων Φαρκαδόνας και Τρικκαίων της Π.Ε. Τρικάλων, Παλαμά (Καρδίτσας), Ευρώτα (Λακωνίας), Χαλκιδέων (Ευβοίας), Θηβαίων (Βοιωτίας), Τεμπών (Λάρισας), Μαραθώνα (Αττικής), Αχαΐας και Ηλείας.\nΟι ειδικοί ανησυχούν καθώς θεωρούν πλημμελή την υλοποίηση των προγραμμάτων καταπολέμησης των κουνουπιών με αποτέλεσμα η ελονοσία και ιός του Δυτικού Νείλου να μην αποκλείονται για φέτος.\nΑπό την αρχή του 2016 μέχρι σήμερα έχουν καταγραφεί στη χώρα 40 κρούσματα ελονοσίας εκ των οποίων τα τρία αφορούσαν εγχώρια μετάδοση της νόσου…!\nΝα θυμίσουμε ότι όταν ο πρόεδρος του ΙΣΑ, Γιώργος Πατούλης προχώρησε σε καταγγελία για πλημμελείς αεροψεκασμούς, ο κ. Μπασκόζος απάντησε μεταξύ άλλων:\n«Ενημερώνω, λοιπόν, πως όπως υποχρεούμαστε από τα καθήκοντα μας αλλά και όπως επιβάλλει η συναίσθηση ευθύνης αλλά και το ειδικό ενδιαφέρον για αναβάθμιση της δημόσιας υγείας, έχουμε πολύ έγκαιρα προχωρήσει σε όλες τις απαραίτητες ενέργειες, προς όλους τους αρμόδιους φορείς για έγκαιρη εκτέλεση όλων των ενεργειών για την καταπολέμηση των κουνουπιών. Οι ενέργειες με υπογραφή του ΓΓΔΥ έχουν αρχίσει από τον 10/15.\nΥποθέτουμε πως ο κ. Πατούλης γνωρίζει πως αρμόδιες για την υλοποίηση των ψεκασμών είναι οι περιφερειακές αρχές με τις οποίες έχουμε συνεχή επικοινωνία για την βοήθεια και τον έλεγχο της προόδου των απαραίτητων ενεργειών».\nΔείτε παρακάτω τους σχετικούς πίνακες του ΚΕΕΛΠΝΟ:\nTags: ΕΛΟΝΟΣΙΑ, ΚΟΥΝΟΥΠΙΑ, ΜΠΑΣΚΟΖΟΣ, ΠΑΤΟΥΛΗΣ


Μεταφυτεύω Σπορόφυτα (Μπρόκολα, Λάχανα) - ΚΑΛΛΙΕΡΓΩ\nΑρχική » Κήπος-Κτήμα-Αγρόκτημα » Μεταφυτεύω Σπορόφυτα (Μπρόκολα, Λάχανα)\nΣτο άρθρο αυτό δείχνω το πως μεταφυτεύω σπορόφυτα (Μπρόκολα, Λάχανα).\nΗ σωλήνα ποτίσματος είναι Ελληνικό προϊόν (από τη Eurodrip). Χρησιμοποίησα σταλακτηφόρο σωλήνα διατομής Φ16 με ισαποχή (απόσταση σταλακτών) 33 εκατοστά.\nΑπλώνοντας πρώτα τη σωλήνα, μπορώ να ανοίξω τους λάκκους που θα βάλω τα σπορόφυτα, στα σημεία που βρίσκονται οι σταλάκτες.\nΑνοίγω το λάκο για να βάλω το σπορόφυτο\nΟ λάκκος είναι κάτω από το σταλάκτη του σωλήνα\nΈριξα στο λάκκο λίγο λίπασμα 15-15-17, ώστε να βοηθήσω το φυτό στο να βρει εύκολα θρεπτικά συστατικά.\nΡίχνω λίγο λίπασμα μέσα στο λάκκο\nΒάζω το σπορόφυτο μέσα στο λάκκο και καλύπτω τα κενά με χώμα. Με τις παλάμες μου, πιέζω το χώμα ώστε να κάτσει καλά. Χρησιμοποιώντας χώμα, στηρίζω το μίσχο του σπορόφυτου ώστε να είναι όρθιος.\nΒάζω χώμα γύρω από το σπορόφυτο και το στηρίζω\nΣτη συνέχεια, έριξα λίγο επιπλέον λίπασμα γύρω από το φυτό. Φροντίστε να απέχει από το μίσχο και τη ρίζα τουλάχιστον 1,5 με 2 εκατοστά.\nΡίχνω λίπασμα γύρω από το φυτό\nΣτη συνέχεια, έριξα νερό με ποτιστήρι γύρω από κάθε σπορόφυτο.\nΑπό εδώ και πέρα, αναλαμβάνει η φύση. Σε δύο με 3 μήνες θα έχουμε συγκομιδή!\nΕικόνα από την περσινή παραγωγή\nTags: eurodrip • ΚΑΛΛΙΕΡΓΩ • ΚΗΠΟΣ • ΛΑΧΑΝΟ • ΛΙΠΑΣΜΑ • ΜΕΤΑΦΥΤΕΥΣΗ • ΜΕΤΑΦΥΤΕΥΩ • ΜΠΡΟΚΟΛΟ • ΣΠΟΡΟΦΥΤΑ


ΕΛΜΕ ΕΥΡΥΤΑΝΙΑΣ: ΔΗΛΩΣΗ ΑΙΡΕΤΩΝ ΕΚΠΡΟΣΩΠΩΝ ΣΤΟ Υ.Σ.\nΔΗΛΩΣΗ ΑΙΡΕΤΩΝ ΕΚΠΡΟΣΩΠΩΝ ΣΤΟ Υ.Σ.\nΚαρπενήσι 28 /05/2013\nΟι αιρετοί εκπρόσωποι Γκανής Σεραφείμ και Μαστροκώστας Κώστας στο ΠΥΣΔΕ Ευρυτανίας δηλώνουμε ότι:\nΚαταγγέλουμε την εσπευσμένη ψήφιση του πολυνομοσχεδίου μέσα στις διακοπές του Πάσχα και ερήμην της εκπαιδευτικής κοινότητας. Το προεδρικό διάταγμα που προβλέπει την αύξηση του ωραρίου κατά 2 ώρες, την απόλυση 10.000 Αναπληρωτών συναδέλφων, την ελαστικοποίηση των εργασιακών μας σχέσεων, τον ξεριζωμό χιλιάδων συναδέλφων εκπαιδευτικών μέσω των βίαιων και αναγκαστικών μεταθέσεων, θα έπιφέρει δραματικές αλλαγές στο χώρο της Δευτεροβάθμιας Εκπαίδευσης και θα επιδεινώσει την θέση του εκπαιδευτικού, ανοίγοντας ταυτόχρονα τον δρόμο για χιλιάδες απολύσεις και για συρρίκνωση του δημόσιου σχολείου.\nΣε ότι αφορά τον υπολογισμό των κενών-πλεονασμάτων που έγινε από την ΔΔΕ Ευρυτανίας και από το ΠΥΣΔΕ Ευρυτανίας, στη βάση των αναγκών που προέκυψαν και προκύπτουν , αποδεχόμαστε την ομόφωνη πρόταση του ΠΥΣΔΕ, ως αντικειμενική με βάση τις ανάγκες και τις ιδιαιτερότητες του νομού Ευρυτανίας ( Ακραίες κλιματολογικές συνθήκες, δύσκολο γεωλογικό ανάγλυφο, μεγάλες αποστάσεις από το κέντρο του νομού, έλλειψη συγκοινωνιακών μέσων και ικανοποιητικού οδικού δικτύου, μικρός αριθμός σχολικών μονάδων που στο συνολό τους σχεδόν είναι χαρακτηριζόμενες ως δυσπρόσιτες ) και θεωρούμε οτι πρέπει να υλοποιηθεί τόσο από την ΠΔΠΔΕ όσο και από το ΥΠΑΙΘΠΑ.\nΟι Αιρετοί στο ΠΥΣΔΕ Ευρυτανίας\nΑναρτήθηκε από ΕΛΜΕ ΕΥΡΥΤΑΝΙΑΣ στις 7:24 π.μ.\nΚΟΙΝΗ ΑΝΑΚΟΙΝΩΣΗ ΣΤΗΡΙΞΗΣ ΤΩΝ ΕΡΓΑΖΟΜΕΝΩΝ ΤΗΣ ΕΡΤ ...\nΣΤΗΡΙΞΗ ΣΥΝΑΔΕΛΦΟΥ ΠΟΥ ΔΙΩΚΕΤΑΙ ΠΕΙΘΑΡΧΙΚΑ\nΚΟΙΝΗ ΣΥΝΕΔΡΙΑΣΗ Δ.Σ. ΤΩΝ ΕΛΜΕ ΚΑΙ ΤΩΝ ΑΙΡΕΤΩΝ ΣΤΕ...\nΠΙΝΑΚΑΣ ΚΕΝΩΝ-ΠΛΕΟΝΑΣΜΑΤΩΝ Ν. ΕΥΡΥΤΑΝΙΑΣ 2012-13\nΠΡΟΣΚΛΗΣΗ ΓΙΑ ΣΥΖΗΤΗΣΗ-ΕΝΗΜΕΡΩΣΗ ΣΤΗ Δ. ΦΡΑΓΚΙΣΤΑ,...\nΨΗΦΙΣΜΑ ΣΥΜΠΑΡΑΣΤΑΣΗΣ ΣΤΟ ΔΑΣΚΑΛΟ ΣΤΕΦΑΝΟ ΓΚΙΟΥΛΙΩ...\nΠΡΟΣΚΛΗΣΗ ΣΕ ΑΝΟΙΚΤΟ Δ.Σ. ΜΕ ΘΕΜΑ ΤΗΝ ΕΝΗΜΕΡΩΣΗ ΓΙ...\nΑΠΟΦΑΣΗ Γ.Σ. ΕΛΜΕ ΕΥΡΥΤΑΝΙΑΣ\nΠΡΟΣΚΛΗΣΗ ΣΕ ΕΚΤΑΚΤΗ ΓΕΝΙΚΗ ΣΥΝΕΛΕΥΣΗ ΤΗΣ ΕΛΜΕ ΕΥΡ...


5 Λάθη στην Διαρρύθμιση των Επίπλων που Πάντα Προσέχουν οι Διακοσμητέςspirossoulis.com – the home issue 5 Λάθη στην Διαρρύθμιση των Επίπλων που Πάντα Προσέχουν οι Διακοσμητές\nΜπορεί να προσπαθούμε για το καλύτερο που μπορούμε όσον αφορά τη διακόσμηση και τη διαρρύθμιση, αλλά συχνά νιώθουμε πως κάτι δεν πάει καλά.\nΦυσικά από τους διακοσμητές δεν ξεφεύγει τίποτα.\nΗ καλή διαρρύθμιση πρέπει να έχει ροή.\nΕίναι ιδιαίτερα σημαντικό τα καθίσματα να είναι στο σωστό ύψος.\nΜέγεθος χαλιού Οι περισσότεροι διακοσμητές συμφωνούν, όσον αφορά τα χαλιά, πως όσο μεγαλύτερο τόσο καλύτερα. Αν βάλετε μικρότερο χαλί στον χώρο σας από αυτό που πρέπει, τότε ο χώρος σας θα φαίνεται μικρότερος. Προτιμήστε τα μεγάλα χαλιά με φυσικές ίνες αν θέλετε να προσθέσετε μια πινελιά πολυτέλειας και φινέτσας.\nΟι περισσότεροι διακοσμητές συμφωνούν, όσον αφορά τα χαλιά, πως όσο μεγαλύτερο τόσο καλύτερα.\nΣετ Οι μέρες των σαλονιών με έπιπλα που είναι σετ έχουν περάσει. Ωστόσο οι διακοσμητές συχνά παρατηρούν πως κάποιοι δεν τα έχουν… ξεπεράσει. Αν το σαλόνι σας έχει καναπέ, πολυθρόνες και πουφ από την ίδια σειρά το πιθανότερο είναι πως μοιάζει με βιτρίνα καταστήματος επίπλων. Προσπαθήστε, λοιπόν, να αναμίξετε υφές, χρώματα και διαφορετικά μεταξύ τους έπιπλα για να δημιουργήσετε έναν μοντέρνο και όχι-βαρετό χώρο.\nΟι μέρες των σαλονιών με έπιπλα που είναι σετ έχουν περάσει.\nΚλίμακα επίπλων Πρέπει να υπάρχει αρμονία στο μέγεθος των επίπλων που υπάρχουν σε έναν χώρο. Το μέγεθός τους έχει να κάνει με το μέγεθος του ίδιου του χώρου. Αν, για παράδειγμα, το καθιστικό σας είναι μικρό προτιμήστε έναν διθέσιο καναπέ από έναν τριθέσιο. Αν δεν χωράει μια τραπεζαρία με 8 καθίσματα φτιάξτε μία με 4. Η αναλογία στην κλίμακα είναι ένα ιδιαίτερα σημαντικό στοιχείο της διακόσμησης και θα φέρει το επιθυμητό - θετικό - αποτέλεσμα.\nΠρέπει να υπάρχει αρμονία στο μέγεθος των επίπλων που υπάρχουν σε έναν χώρο.\nΈνα Υπέροχο Σπίτι 74 τμ που θα σας Δώσει Όμορφες Ιδέες Διακόσμησης!


dromena: Το κόστος της ευμάρειας\n«Εχεις κλείσει 3,5% λιγότερα ραντεβού με πελάτες από τον προηγούμενο μήνα. Φθίνεις. Σε λίγο δεν θα υπάρχεις πια», προειδοποιεί η αγωνιστική μέγαιρα τον άνδρα που την υπομένει σαν δαρμένο σκυλί. «Δεν λες πια ανέκδοτα, δεν τραγουδάς και το συμφωνημένο μας σεξ ανά 15θήμερο γίνεται με το ζόρι». «Αλλοι δεν το κάνουν καθόλου», αποτολμά εκείνος, που γενικά βολεύεται με μισόλογα ή τη σιωπή.\nΣτο ειδυλλιακό περιβάλλον, όνειρο κάθε underdog, με γκολφ, σέρφινγκ, μπάρμπεκιου, φιλολογικά απογεύματα, πελάτες, ερασιτεχνικό θέατρο, γίνεται λόγος για πυροβολισμούς τη νύχτα, καμένα αμάξια, σκοτωμένους σκύλους, εξαφανισμένα παιδιά, παρά τις κάμερες και τους φρουρούς. Νευρωτική βία των έσω σε αντίστιξη με την υπαρκτή βία των «απέναντι». Μέσα σ' όλα, κι ένας έφηβος γιος (τον υποδύεται μια κόρη - Πολυξένη Ακλίδη) «που δεν μιλά κανονικά», έχει προ πολλού αναστείλει κάθε επικοινωνία με τους γεννήτορές του («όλοι άρρωστοι!») και νοερά έχει ήδη αποσκιρτήσει προς τη μυστηριώδη «άλλη πλευρά». Στο μεταξύ, η παράνοια ολοκληρώνεται με την οικοδέσποινα να καταγγέλλει με βιβλική οργή τον σκηνοθέτη της ερασιτεχνικής θεατρικής ομάδας ότι της αφαίρεσε μια ατάκα. «Μου έκοψε τη γλώσσα δημόσια! Αυτή η ατάκα ήταν το παν για μένα!»\nΣτην ουσία παρακολουθούμε ένα γυναικείο μονόλογο, αρκετά εφιαλτικό, όπου με πολλά λόγια λέγεται το απλό. Είμαστε μόνοι, ανασφαλείς, αγάμητοι, άχρηστοι. Θυσιάζουμε την ψυχή μας στον διάβολο: καταναλωτισμός, επιτυχία, μίντια, υπερσύγχρονα συστήματα ασφαλείας, μηχανισμοί διαχωρισμού. Και σε αυτό το έργο του Ρίχτερ συνυπάρχουν το μπανάλ με την απειλή, πραγματικότητα και φαντασίωση. Ομως τελικά όλα είναι λιγότερο φοβερά. Τις σκοτεινές πλευρές του δυτικού πολιτισμού έχουν επισημάνει καλύτερα ήδη ο Χάξλεϊ το 1932, το «Blade Runner» του 1982, ο Μάικλ Μουρ στο «Κολουμπάιν» το 2002.\nΠρόκειται για μια εντυπωσιακή παραβολή της νέας εποχής ή απλώς για ένα παιχνίδι ταχυδακτυλουργικών τρικ ενός δραματουργού που ξέρει από θεατρική σοφιστεία και δεν κόπτεται για περισσότερη ακρίβεια και βάθος; Στην παράσταση της ΚΝΟΤ δεν υπάρχει σαλόνι. Μόνο μια γκρίζα αποθήκη με πάγκους για τους γκριζοντυμένους τρόφιμους της σύγχρονης ευμάρειας (σκηνικό Παύλος Καπάλας). Στο πουθενά λοιπόν, γυμνοί από τον λούστρο της τάξης τους, το ζευγάρι «συνομιλεί» επί δύο ώρες για το ιδιωτικό τους χάος, κοιτάζοντας μπροστά. Η γλώσσα σφραγίζει το χάσμα επαφής, παρα-θυμίζοντας το αποσπασματικό ύφος των Πίντερ και Τσόρτσιλ.\nΟ σκηνοθέτης-μεταφραστής Νίκος Καμόντος ακουμπά γενναία το φουτουριστικό θρίλερ μόνο πάνω στους ηθοποιούς. Πράγματι το κείμενο προσφέρει καλές ευκαιρίες. Στη ΚΝΟΤ η Γυναίκα της Ρηνιώς Κυριαζή είναι μια μηχανή λόγου, νευρωτική και μονόχορδη, που ασκεί τα εργαλεία ψυχολογικού βασανισμού πάνω στον απαθή αλλά όχι άνου σύζυγο («είναι αυτό ζωή σε αμείωτα υψηλά ντεσιμπέλ και με ατσάλινη κορμοστασιά. Πώς θα ήταν άραγε μια πιο εσωτερική διαπραγμάτευση πανικού»). Ο Ανδρας του Ηλία Ζερβού, περιθωριοποιημένος αλλά με εύγλωττη σωματική γλώσσα, μεταδίδει τη θλίψη της πλήρους παραίτησης. Τελευταία ατάκα: «Είμαστε χαμένοι!» Χειροκρότημα και έξω στην υπαρκτή πραγματικότητα.*


Προσοχή… - Magnesia News\nΑρχική ΣΥΝΤΑΚΤΕΣ ΚΑΤΕΡΙΝΑ ΚΑΡΕΚΛΙΔΟΥ Προσοχή…\nΔημοσιεύθηκε 24/06/2014 11:01\nΤο καλοκαίρι είναι εδώ, αγαπημένε μου αναγνώστη. Η εποχή για μπάνια και βόλτες. Να πάρει ο Νίκος το μηχανάκι του, ο Γιώργος το δικό του και να κάνουν βόλτα μέχρι τις Αλυκές ή την Αγριά. Να πάρει η Μαρία το αυτοκίνητό της, να βάλει μέσα και τις φίλες της και να πάνε στο Πήλιο για μπάνιο.\nΈλα όμως που κάτι έχουν πάθει όλοι τους και δεν αντέχουν ούτε κράνος να βάλουν στο κεφάλι τους, ζεσταίνονται λέει και δεν μπορούν, ούτε όμως να βάλουν και ζώνη, αφού νιώθουν ότι τους περιορίζει (!).\nΘέλουν να νιώθουν άνετα πάνω στο όχημα τους, ελεύθεροι να κάνουν τη βόλτα τους, να βάζουν δυνατά τη μουσική, να τραβούν καθοδόν φωτογραφίες, να μιλάνε στο κινητό και να νομίζουν ότι επειδή κρατούν ένα τιμόνι στα χέρια μπορούν να κάνουν τα πάντα, όπως εκείνοι θέλουν. Τα ίδια οδηγικά χάλια τα βλέπεις παντού. Στο Βόλο, στα νησιά που έχουν γεμίσει από νέους που θέλουν να κάνουν ότι τρέλα τους έρθει στο κεφάλι. Φταίνε αυτά όμως ή φταίνε όλοι εκείνοι που δεν βρήκαν το σωστό τρόπο για να τους μάθουν ότι το να είσαι σωστός οδηγός, να φοράς τη ζώνη και το κράνος σου, πρώτα αφορά εσένα τον ίδιο, δείχνει το πόσο σέβεσαι τον εαυτό σου και ύστερα τους γύρω σου; Έχω την εντύπωση, αγαπημένε μου, πως ότι βλέπει το παιδί, αυτό θα πράξει και το ίδιο. Βλέπει τον πατέρα να μην δίνει δεκάρα για το πώς οδηγά, να κάνει αντικανονική προσπέραση, να περνά με κόκκινο, ε, το ίδιο θα κάνει και το παιδί. Θα αδιαφορήσει. Αφορμή γι αυτές μου τις σκέψεις, στάθηκε το γεγονός που αντίκρισα το Σαββατοκύριακο στη Σκιάθο.\nΝέα παιδιά πάνω σε μηχανάκια, να τρέχουν σαν τρελά, μπορεί και μεθυσμένα αρκετά από αυτά, χωρίς το προστατευτικό κράνος, χωρίς να τους ενδιαφέρει ή να έχουν καν στο μυαλό τους ότι μπορεί να τους συμβεί οτιδήποτε. Δεν υπολογίζουν στην ζωή τους; Δεν τους ενδιαφέρει ούτε η ζωή των υπολοίπων; Δεν έχουν καν στο μυαλό τους ότι ανά πάσα ώρα και στιγμή μπορεί να εμπλακούν σε κάποιο ατύχημα; Τόσα και τόσα περιστατικά έχουν δει τα μάτια μας, και τον τελευταίο καιρό και στην περιοχή μας.\nΝέοι άνθρωποι να χάνουν τη ζωή τους σε τροχαία ατυχήματα που μπορεί να είχαν αποφευχθεί. Δεν θα μείνω στα νούμερα που κατά καιρούς δίνει η Τροχαία. Θα μείνω πίσω από τα νούμερα, που βρίσκονται ανθρώπινες ψυχές, αλλά και σε όλους εμάς που καλό θα ήταν πριν ανεβούμε στο μηχανάκι ή μπούμε στο αυτοκίνητο να αναλογιστούμε τι καλό μπορούμε να κάνουμε για εμάς και τους γύρω μας. Προσοχή λοιπόν στους δρόμους…


Πώς ο κορωνοϊός επηρεάζει άμεσα τις εσωκομματικές εκλογές των Δημοκρατικών; | offlinepost\nΑρχική Παρατηρητήριο Αμερικανικών Εκλογών Πώς ο κορωνοϊός επηρεάζει άμεσα τις εσωκομματικές εκλογές των Δημοκρατικών;\nΚάθε καινούργια χρονιά επιφυλάσσει νέες προκλήσεις και ευκαιρίες που δεν είχαμε φανταστεί. Ωστόσο, θα μπορούσε κανείς να πει ότι το 2020 έκρυβε πολλές εκπλήξεις για όλους μας. Οι έννοιες της πανδημίας και της καραντίνας παρέμεναν κάποιες αφηρημένες έννοιες, μέχρι που έγιναν μέρος της καθημερινότητάς μας, με πρωτόγνωρες επεκτάσεις τόσο στον δημόσιο όσο και στον ιδιωτικό βίο.\nΡίχνοντας μια ματιά στην Αμερική, η πανδημία συνέπεσε με μια κρίσιμη πολιτική περίοδο, όπου η χώρα ετοιμαζόταν για προεδρικές εκλογές. Στο πλαίσιο αυτό, οι εσωκομματικές εκλογές των Δημοκρατικών κυλούσαν με γοργούς ρυθμούς, με την επικράτηση του Biden στις περισσότερες πολιτείες. Όπως η πανδημία εξαπλωνόταν στη χώρα, μια μετά την άλλη οι πολιτείες άρχισαν να αναβάλουν τις εκλογές. Ωστόσο, τις τελευταίες εβδομάδες οι διαδικασίες έχουν αλλάξει ρυθμούς και δεν υπάρχει πλέον η ίδια δυναμική. Η πανδημία έχει επηρεάσει σημαντικά τις ΗΠΑ, όπως και όλο τον πλανήτη φυσικά, με τα επίσημα κρούσματα να υπερβαίνουν τις 55 χιλιάδες και τους επιβεβαιωμένους θανάτους να ανέρχονται σε σχεδόν 800.\nΕιδικότερα, στις 12 Μαρτίου η Εθνική Επιτροπή του Δημοκρατικού Κόμματος αποφάσισε η τηλεμαχία μεταξύ του Joe Biden και του Bernie Sanders να διεξαχθεί χωρίς κοινό, ως μέτρο προφύλαξης ενάντια στην εξάπλωση του κορωνοϊού. Αρχικά, το debate είχε προγραμματιστεί να διεξαχθεί στην Arizona, όμως με τον αριθμό τον κρουσμάτων να πολλαπλασιάζονται δραματικά, ο εκπρόσωπος της Εθνικής Επιτροπής του κόμματος ανακοίνωσε ότι «Ως μέτρο προφύλαξης και για τον περιορισμό των ταξιδιών σε όλη τη χώρα, όλα τα μέρη αποφάσισαν το debate της Κυριακής να διεξαχθεί στα στούντιο του CNN στην Washington χωρίς κοινό». Η απόφαση ελήφθη με προτροπή από τις προεκλογικές ομάδες των δύο υποψήφιων, καθώς οι υγειονομικοί κύκλοι της χώρας συνιστούν στους πολίτες να αποφεύγουν μεγάλες συναθροίσεις, ενώ ταυτόχρονα μεγάλες εκδηλώσεις άρχισαν να ακυρώνονται.\nΟι ίδιοι οι πολιτικοί ηγέτες περιόρισαν στο ελάχιστο τις δημόσιες εμφανίσεις τους. Τόσο ο Biden όσο και ο Sanders περιόρισαν τις εκδηλώσεις για την προεκλογική τους εκστρατεία, ήδη από τις προηγούμενες εβδομάδες. Πλέον, οι συνεντεύξεις γίνονται μέσω Skype, όπως και οι δημόσιες ομιλίες. Παράλληλα, δεν έχασαν την ευκαιρία να ασκήσουν κριτική στον Trump για τα αργά αντανακλαστικά που επέδειξε στη διαχείριση της πανδημίας.\nΣτις 17 Μαρτίου οι εκλογές διεξήχθησαν κανονικά σε Florida, Illinois και Arizona εν καιρώ πανδημίας. Ο Biden κατάφερε να επικρατήσει και στον λόγο του τόνισε χαρακτηριστικά: «Καταλαβαίνετε ότι σε στιγμές σαν και αυτές πρέπει να βάζουμε στην άκρη την πολιτική και να δουλεύουμε μαζί ως Αμερικανοί… Ο κορωνοϊός δεν ενδιαφέρεται αν είστε Ρεπουμπλικανοί ή Δημοκρατικοί». Το σκηνικό των εκλογών πραγματοποιήθηκε με τα απαραίτητα προληπτικά μέτρα για να μην εξαπλωθεί η πανδημία. Στα εκλογικά κέντρα τόνιζαν ότι πρέπει να τηρούνται οι απαραίτητες αποστάσεις, μπαίνοντας ένας ένας και κρατώντας τουλάχιστον 2 μέτρα απόσταση. Στο κλίμα αυτό, εικόνες από Αμερικανούς πολίτες με μάσκες και γάντια στις κάλπες έκαναν το γύρω του διαδικτύου. Αψηφώντας την κατάσταση που επικρατεί παγκοσμίως, αποφάσισαν να βγουν από το σπίτι για να επιτελέσουν το «δημοκρατικό τους δικαίωμα», όπως ανέφεραν πολλοί ερωτηθέντες από δημοσιογράφους.\nΠαρά ταύτα, οι εξελίξεις σε μια τέτοια κατάσταση είναι ραγδαίες και οι αλλαγές καθημερινές. Έτσι, οι Αρχές της Πολιτείας της Louisiana ανακοίνωσαν ότι θα αναβάλουν για πάνω από δυο μήνες τα προκριματικά για το χρίσμα του Δημοκρατικού Κόμματος, με τα κρούσματα να αριθμούν σήμερα 1.388. Έτσι, η ψηφοφορία στη Louisiana θα διεξαχθεί στις 20 Ιουνίου. Επιπλέον, οι προγραμματισμένες εκλογές στην Georgia για τις 24 Μαρτίου αναβλήθηκαν εξαιτίας των ανησυχιών για την επιδημία του κορωνοϊού. Αξίζει να σημειωθεί ότι κατά την ανακοίνωση για την ακύρωση των διαδικασιών τα κρούσματα ήταν 66, ενώ σήμερα ανέρχονται σε 1.097.\nΣυμπερασματικά, οι εσωκομματικές εκλογές των Δημοκρατικών έχουν μεταβληθεί άρδην. Τουλάχιστον 13 πολιτείες έχουν αναβάλει τις ψηφοφορίες και περαιτέρω καθυστερήσεις προβλέπονται, με τους επίσημους ιατρικούς φορείς να προειδοποιούν για απομόνωση και «κοινωνική αποστασιοποίηση», το λεγόμενο social distancing, με στόχο τον περιορισμό του ιού. Από την άλλη, οι πολιτείες που μέσω αυτών των συνθηκών υλοποίησαν τις εκλογές, είχαν να αντιμετωπίσουν τη διττή πρόκληση της δημόσιας υγείας και της ορθής διεξαγωγής των εκλογών.\nΜέχρι στιγμής έχουν πραγματοποιηθεί πάνω από τις μισές προκριματικές εκλογές (30 σε σύνολο 57) για την εκλογή του υποψήφιου του Δημοκρατικού Κόμματος για τις προεδρικές εκλογές της 3ης Νοεμβρίου. Με τα έως τώρα δεδομένα, ο Biden κατέχει 1.174 αντιπροσώπους, ενώ ο Sanders μόλις 862. Τα νέα δεδομένα εν καιρώ πανδημίας και κορωνοϊού αλλάζουν τις ισορροπίες και τα προγράμματα. Όλος ο πλανήτης βρίσκεται σε μια αδρανή κατάσταση, προσπαθώντας να προστατευτεί από μια νέα απειλή για την υγεία μας που εξαπλώνεται με ταχύτατους ρυθμούς. Παρά τις αντιρρήσεις που προβάλλουν πολλοί Αμερικανοί πολίτες ότι οι εκλογές πρέπει να συνεχιστούν, καθώς είναι δημοκρατικό τους δικαίωμα, πρέπει να αποστασιοποιηθούμε λίγο από την κατάσταση και να δούμε τη μεγαλύτερη εικόνα. Τι συμβαίνει στον πλανήτη; Τι συμβαίνει γύρω μας; Πώς θα ανταπεξέλθουμε στις νέες προκλήσεις για τις οποίες θα κριθούμε να λογοδοτήσουμε στο μέλλον; Όλα αυτά είναι ερωτήματα που καλούμαστε να απαντήσουμε και σε αυτό το σκηνικό φαίνεται ότι τα primaries των Δημοκρατικών έρχονται σε δεύτερη μοίρα τόσο στο εσωτερικό της χώρας όσο και παγκοσμίως, με την παγκόσμια κοινή γνώμη να παρακολουθεί μουδιασμένη τον COVID-19.


Home / Σκύλος / Μήπως ο σκύλος σας έχει στρες ; Τα 10 πιθανά συμπτώματα.\nΜπορεί να λαχανιάζει επειδή είναι απλά μια πραγματικά ζεστή μέρα, ή επειδή έχει παίξει εκτεταμένα. Πρέπει πάντα να λαμβάνετε υπ’ όψιν το ευρύτερο φάσμα γεγονότων σε μια τέτοια συμπεριφορά.\nΆλλο ένα κριτήριο είναι το πόσο συχνά σημειώνεται η συμπεριφορά. Αν, αφού έχετε λάβει υπ’ όψιν όλη την εικόνα, έχετε την εντύπωση ότι η συμπεριφορά είναι πράγματι συσχετισμένη με το άγχος, θα πρέπει να σκεφτείτε για αλλαγές.\n5)Αφόδευση και ούρηση\n6)Ανάσπαση του πέους στα αρσενικά σκυλιά\n8)Υπερσεξουαλικότητα / Υποσεξουαλικότητα\n9)Διαταραγμένος σεξουαλικός κύκλος\nThis entry was tagged στρες σκυλου. Bookmark the permalink.


Μαζευοντας Κοχυλια - Ξενη λογοτεχνια (BKS.0244196)\nΑρχική > Βιβλία > Πεζογραφία > ΜΑΖΕΥΟΝΤΑΣ ΚΟΧΥΛΙΑ\nΤώρα, καθώς οδεύει προς τη δύση της ζωής της, ο πίνακας αυτός γίνεται η αιτία μιας απρόβλεπτης έντασης με τα τρία της παιδιά. Η αξία του θα μπορούσε να τους χαρίσει πλούτη ή φήμη- ό,τι ονειρεύεται ο καθένας. Αλλά η Πενέλοπε πρέπει ν' αποφασίσει αν θέλει -κι αν πρέπει- να τον αποχωριστεί για χάρη τους...\nΜΑΖΕΥΟΝΤΑΣ ΚΟΧΥΛΙΑ (BKS.0244196)\nΤώρα, καθώς οδεύει προς τη δύση της ζωής της, ο πίνακας αυτός γίνεται η αιτία μιας απρόβλεπτης έντασης με τα τρία της παιδιά. Η αξία του θα μπορούσε να τους χαρίσει πλούτη ή φήμη- ό, τι ονειρεύεται ο καθένας. Αλλά η Πενέλοπε πρέπει ν' αποφασίσει αν θέλει -κι αν πρέπει- να τον αποχωριστεί για χάρη τους...\nΜΑΖΕΥΟΝΤΑΣ ΚΟΧΥΛΙΑ BKS.0244196 ΠΙΛΤΣΕΡ ΡΟΖΑΜΟΥΝΤ ΠΙΛΤΣΕΡ ΡΟΖΑΜΟΥΝΤ ΞΕΝΗ ΛΟΓΟΤΕΧΝΙΑ ΜΑΖΕΥΟΝΤΑΣ ΚΟΧΥΛΙΑ


Μπάμπης Δερμιτζάκης: Valeska Grisebach, Western (2017)\nΣυνήθως μιλάει για την πρόσληψη, εδώ θα μιλήσω για τις αφηγηματικές αναμονές.\nΤα έχουμε ξαναπεί, υπάρχουν ενδοκειμενικές αναμονές και εξωκειμενικές αναμονές. Στις εξωκειμενικές ανήκουν αυτές που δημιουργούνται από το είδος. Drama χαρακτηρίζει την ταινία τόσο το IMDb όσο και η βικιπαίδεια. Εδώ υπάρχει μια πρόσθετη αφηγηματική αναμονή που δημιουργείται από τον τίτλο: Western. Ο συνειρμός τον οποίο θέλει να μας δημιουργήσει η γερμανίδα σκηνοθέτις είναι με τα γνωστά western. Η αφηγηματική αναμονή λοιπόν είναι ότι θα δούμε συγκρούσεις, που θα οδηγήσουν σε μια κορύφωση με τους καλούς να νικάνε τους κακούς.\nΣτο έργο της Βαλέσκα Γκρίζεμπαχ διαψεύδονται αυτές οι αναμονές. Δεν θα έχουμε το γνωστό δραματικό τέλος το οποίο αναμένουμε.\nΈνα συνεργείο γερμανών κατασκευάζει ένα φράγμα για τη δημιουργία ενός υδροηλεκτρικού σταθμού δίπλα σε ένα χωριό στη Βουλγαρία, κοντά στα σύνορα με την Ελλάδα. Φυσικά θα έλθει κάποια στιγμή σε επαφή με τους ντόπιους. Η γλώσσα αποτελεί εμπόδιο. Η νοηματική δίνει και παίρνει σε όλη τη διάρκεια της ταινίας. Οι σχέσεις με τους ντόπιους κυμαίνονται επίσης σε όλη τη διάρκεια. Η δυσπιστία, η ένταση, η φιλικότητα εναλλάσσονται. Θα δούμε κάποια στιγμή γροθιές να πέφτουν. Αναμένουμε την κορύφωση, η οποία όμως δεν έρχεται. Η ταινία δεν παρουσιάζει καμιά πράξη «σπουδαία και τελεία» όπως θέλει ο Αριστοτέλης για την τραγωδία και όπως τη βλέπουμε στις περισσότερες ιστορίες, παρουσιάζει απλά επεισόδια, ρεαλιστικά επεισόδια, ανάμεσα σε δυο ομάδες ανθρώπων, που δεν είναι ούτε καλοί ούτε κακοί, απλά είναι άνθρωποι με τα συνηθισμένα χαρακτηριστικά τους.\nΗ κάμερα εστιάζει στον Μάινχαρτ, ένα γερμανό τέως λεγεωνάριο. Σιωπηλός, μοναχικός, είναι εκείνος που θα δημιουργήσει φιλικές σχέσεις με τους ντόπιους, που θα γίνει «αδελφός» για έναν απ’ αυτούς, αλλά θα έλθει και σε σύγκρουση με κάποιους άλλους.\nΗ ταινία είναι ένα δοκίμιο πάνω στις ανθρώπινες σχέσεις, στη μοναξιά και στην ανάγκη επικοινωνίας.\nΜπορείτε να διαβάσετε εδώ και τη συνέντευξη που έδωσε η σκηνοθέτις στον Γιάννη Κοντό.


ΓΙΑΤΙ ΠΡΕΠΕΙ ΝΑ ΚΑΤΑΝΑΛΏΝΟΥΜΕ ΚΑΙ ΛΙΠΙΔΙΑ | sferiko magazino\nΓΙΑΤΙ ΠΡΕΠΕΙ ΝΑ ΚΑΤΑΝΑΛΏΝΟΥΜΕ ΚΑΙ ΛΙΠΙΔΙΑ\n27 Απριλίου 2016 Γενικά, Υγεία\nΈνα μεγάλο ποσοστό του πληθυσμού πιστεύει πως πρέπει να αποκλείουμε τα λιπίδια (λίπη) από την διατροφή μας γιατί είναι περιέχουν πολλές θερμίδες. Όπως μάθαμε στο μάθημα της οικιακής οικονομίας,αυτό δεν ισχύει . Τα λιπίδια χωρίζονται σε δύο κατηγορίες,τα λιπαρά οξέα και την χοληστερίνη.\nΤα λιπαρά οξέα χωρίζονται και πάλι σε κατηγορίες,τα κορεσμένα όπως το κρέας,τα γαλακτοκομικά προϊόντα και σε ακόρεστα όπως το ελαιόλαδο,τα σπορέλαια και τα λίπη ψαριών.\nΗ χοληστερίνη αποτελεί βασικό συστατικό των κυττάρων και του αίματος και ο οργανισμός μας την προσλαμβάνει μόνο από τις ζωικές τροφές,αλλά την παράγει και ο ίδιος ο οργανισμός.\nΟυσιαστικά ο οργανισμός μας δεν χρειάζεται το λίπος της τροφής γιατί μπορεί να συνθέσει και μόνος του όλα τα λιπαρά οξέα,εκτός από δύο: το λινελαϊκό οξύ και το λινολενικό οξύ,τα οποία βρίσκονται σε μεγάλες ποσότητες στα φυτικά τρόφιμα.\nΆρα είναι πολύ σημαντικό να μην παραλείπουμε κανένα από τα θρεπτικά συστατικά,αλλά να καταναλώνουμε ποικιλία τροφίμων όλων των κατηγοριών και να τρεφόμαστε με σύνεση και μέτρο.\nΑργυροπλίδου Δήμητρα Β3


Διαμερίσματα σε Σάνι Μπιτς (674)\nΤο Grand Hotel Sunny Beach βρίσκεται μόλις 20 μέτρα από αμμώδη παραλία.\nΔίπλα βρίσκονται σημαντικά αξιοθέατα του Σάνι Μπιτς, όπως Νεσέμπαρ και Sea Garden. Αυτό το μοντέρνο κατάλυμα βρίσκεται περίπου 1 χλμ μακριά από το κέντρο του Σάνι Μπιτς.\nΤο ξενοδοχείο έχει 200 δωμάτια εξοπλισμένα με μίνι μπαρ, κεντρική θέρμανση, ιδιωτικό μπαλκόνι, γκαρνταρόμπα και προσωπικό υπολογιστή. Επίσης παρέχονται ιδιωτικά μπάνια εξοπλισμένα με μπανιέρα, ντους και σεσουάρ.\nΤο κατάλυμα έχει εστιατόριο δίπλα στην πισίνα με πιάτα της τοπικής κουζίνας. Το μικρό σνακ μπαρ προσφέρει μπιλιάρδο και βεράντα.\nΤο Grand Hotel Sunny Beach βρίσκεται μόλις 30 λεπτά οδικώς από το Bourgas αεροδρόμιο.\nSunny Beach Luna Park 650 μ\nAction Aquapark 850 μ\nDolphinn Select Νέο Δελχί\nHanting Express Nansha Jinzhou Plaza Γκουανγκζού\nPorchland Ll Jomtien Beach\nAl Mahmal Palestine Τζέντα\nSunshine House Μίλτον Κέινς\nDogi A Αμάλφι\nCasa Dei Mori Παλέρμο\nThe Island Γούβες\nIrene Wellness Spot Άγιος Γόρδιος\nImperial, Grecotel Exclusive Κέρκυρα